ועדת הכספים, כנסת 19, פרוטוקול מספר 402, 2014-07-28 10:00

ניסן סלומינסקי: בוקר טוב, אנחנו פותחים את הישיבה של ועדת הכספים ויש לנו כאן את ההעברות הכספיות.

ניסן סלומינסקי: אנחנו נתחיל בפנייה לוועדה מס' 107.

ניסן סלומינסקי: מי מציג אותה?

ניסן סלומינסקי: יש מישהו שמציג?

<יוסי עדס: הרפרנט שאחראי על ההגבלים העסקיים הוא בצו 8.

ניסן סלומינסקי: מישהו יודע להציג את זה במקומו?

ניסן סלומינסקי: אם כך, נעבור הלאה.

ניסן סלומינסקי: משרד לביטחון פנים, פנייה מס' 141.

<אסף וסרצוג: הפנייה נועדה להגדיל את ההוצאה המותנית של רשות הכבאות בסך של 7 מיליון שקלים.

<אסף וסרצוג: זה בהתאם להחלטת ממשלה 1593.

יעקב ליצמן: מה ההחלטה הזאת?

<אסף וסרצוג: החלטה שמאשרת קבלת תרומות מארגון ה-JNF.

יעקב ליצמן: רק להם?

<אסף וסרצוג: רק לרשות הכבאות.

יעקב ליצמן: ורק מהם?

<אסף וסרצוג: זה נקודתית גוף שרצה לתרום.

<אסף וסרצוג: הממשלה העבירה החלטה לגבי זה.

סתיו שפיר: למה זה עובר בהעברה תקציבית?

<אסף וסרצוג: כי זה הגדלה של ההוצאה המותנית.

<אסף וסרצוג: צריכה לקלוט את התרומה.

יעקב ליצמן: זה מי שנשמע ברדיו כל הזמן שמביא תרומות?

מיכל בירן: זה פשוט אבסורד.

מיכל בירן: זה מה שעושים אחרי השריפה בכרמל?

יעקב ליצמן: זה שאומר ברדיו כל הזמן שהוא מביא תרומות.

אראל מרגלית: אתה מתכוון לקרן הידידות?

<אסף וסרצוג: לא, זאת לא קרן הידידות.

סתיו שפיר: כמה מסכומי ההצטיידות מגיעים מתרומות בסך הכל?

<אסף וסרצוג: זה הסכום היחיד שמגיע מתרומות.

סתיו שפיר: 7 מיליון?

סתיו שפיר: זאת תרומה שנתית?

<אסף וסרצוג: לפי דעתי, ואני צריך לבדוק, לא היה בשנים קודמות.

<אסף וסרצוג: סליחה, ב-2013 היה, נכון?

<אסף וסרצוג: ההחלטה היא על 2014-2013.

<אסף וסרצוג: היה ב-2013 7 מיליון וב-2014.

<אסף וסרצוג: זה הכל.

סתיו שפיר: מתוך כמה?

<אסף וסרצוג: מה תקציב הכבאות?

<אסף וסרצוג: כמיליארד שקלים.

<אסף וסרצוג: אלה 7 מיליון שמגיעים מהתרומה.

סתיו שפיר: מגיעים להצטיידות.

<אסף וסרצוג: כן.

<אסף וסרצוג: בעיקר לרכש כבאיות.

יעקב ליצמן: למה רק לכבאות?

<אסף וסרצוג: לא יודע.

<אסף וסרצוג: זאת החלטת ממשלה שאנחנו מיישמים אותה.

יעקב ליצמן: שאלתי למה החלטת הממשלה היא רק על כבאות?

יעקב ליצמן: למה לא למשטרה?

יעקב ליצמן: למה לא לכלכלה?

יעקב ליצמן: למה לא לדיור?

ניסן סלומינסקי: אני לא יודע.

ניסן סלומינסקי: יכול להיות שיש ארגון שמוכן לתת.

יעקב ליצמן: מה מונח מאחורי ה-JNF?

ניסן סלומינסקי: לא יודע.

ניסן סלומינסקי: מי זה ה-JNF?

<אסף וסרצוג: Jewish National Fund.

<אסף וסרצוג: זה בערך מקבילה של הקק"ל הישראלי.

ניסן סלומינסקי: זה מכובד מאד.

יעקב ליצמן: כן, אבל למה רק לכבאות?

ניסן סלומינסקי: כי הם רוצים להעביר לכבאות.

ניסן סלומינסקי: אולי זה נולד אחרי השריפה שהיתה וזה מה שהם רוצים.

ניסן סלומינסקי: אתה שואל תורם למה הוא נותן רק לזה?

יעקב ליצמן: לא.

יעקב ליצמן: אני שואל את הממשלה למה היא מאשרת רק לכבאות?

ניסן סלומינסקי: היא מאשרת בגלל שיש תורם ספציפי.

ניסן סלומינסקי: יבוא תורם ספציפי למשרד הבריאות אז הם יבקשו לאשר.

ניסן סלומינסקי: רבותי, אוקיי.

ניסן סלומינסקי: מי בעד להעביר את פנייה מס' 141?

ניסן סלומינסקי: נא להצביע.

ניסן סלומינסקי: בעד אישור פנייה מס' 141– 9

ניסן סלומינסקי: נמנעים – אין

ניסן סלומינסקי: ההעברה אושרה.

ניסן סלומינסקי: אנחנו עוברים לפניות מס' 146-142.

<אסף וסרצוג: זה גם של המשרד לביטחון פנים.

<אסף וסרצוג: הפנייה נועדה לתגבר את התקציב השוטף של המשרד לביטחון פנים בסך של כ-192 מיליון שקלים, לתקציב הפיתוח בסך של כ-42 מיליון שקלים והפירוט הוא הפירוט הבא: כ-91 מיליון שקלים לטובת תגבור תקציב הקניות של גופי המשרד לביטחון פנים, בדגש על משטרה ושב"ס.

<אסף וסרצוג: זה נובע ממספר סיבות במהלך השנה, שמצריך תגבור לתקציב הקניות וזה בעצם התקציב השוטף.

<אסף וסרצוג: סך של כ-44 מיליון שקלים לטובת הרחבת פרויקט שיטור עירוני.

<אסף וסרצוג: זה סיכום שנחתם ויש פה טעות דפוס – בדצמבר, לא באוקטובר 2013.

יעקב ליצמן: מה טעות הדפוס?

יעקב ליצמן: כל ההעברה?

<אסף וסרצוג: לא, רק מאוקטובר לדצמבר.

סתיו שפיר: תגיד, כמה פעמים כבר הורדתם והגדלתם את תקציב הקניות של המשטרה?

סתיו שפיר: זו בקשה שחוזרת אלינו מדי חודש – קיצוץ בתקציב הקניות, תוספת לתקציב הקניות.

<אסף וסרצוג: לא היה עדיין גידול בתקציב הקניות של המשטרה שהוא תוספתי כזה.

סתיו שפיר: אבל היו קיצוצים.

<אסף וסרצוג: היו הפחתות ממשלתיות, הפחתות רוחביות.

סתיו שפיר: למה עכשיו אתם מגדילים את התקציב?

<אסף וסרצוג: חלק מזה נובע באמת גם מהפחתות.

<אסף וסרצוג: יש סיבות מגוונות שגורמות לכך שיש חוסר בקיום התקציב השוטף.

<אסף וסרצוג: זה יכול להיות בארנונה, זה יכול להיות בחשמל, זה יכול להיות בהצטיידות.

<אסף וסרצוג: לצורך העניין, גם האירועים האחרונים משפיעים.

סתיו שפיר: חשבון החשמל משתנה?

סתיו שפיר: הארנונה משתנה?

<אסף וסרצוג: יש התייקרויות לפעמים במהלך השנה.

<אסף וסרצוג: יש דברים שאולי לא נצפו מראש.

סתיו שפיר: בכאלה סדרי גודל?

<אסף וסרצוג: יש פריסות של יחידות חדשות שלא בדיוק ידוע מה הצפי, מתי הן ייכנסו.

סתיו שפיר: איפה היתה פריסה חדשה.

<אסף וסרצוג: ה-91 מיליון שקל זה לא רק למשטרה אלא לכל הגופים של המשרד לביטחון פנים.

סתיו שפיר: יש תקציב בתחילת השנה.

סתיו שפיר: הכנסת הצביעה עליו בצורה מסודרת – קריאה שנייה, קריאה שלישית, העברנו אותו.

סתיו שפיר: אחר כך באתם לפה, ביקשתם לקצץ ושוב לקצץ ואז להחזיר ועכשיו אתם מבקשים להעלות.

סתיו שפיר: אתם מטריחים את הוועדה לכאן להגיע ולהצביע על השינויים האלה, כאשר יכול להיות שהתקציב הבסיסי היה בסדר גמור.

<אסף וסרצוג: זה מאד יכול להיות, אבל מבחינת הסמנטיקה כשיש הפחתות רוחביות והממשלה מחליטה על החלטות רוחביות, אנחנו באים ומבצעים את החלטת הממשלה.

<אסף וסרצוג: לכן זה לא שאנחנו מקצצים ביד אחת ומעלים ביד השנייה מתוך איזשהו רצון לעשות את המשחק הזה או לטרטר, חלילה, את ועדת הכספים.

מיכל בירן: כמה מתוך תקציב הקניות הזה הולך לכוח אדם?

<אסף וסרצוג: זה כולו תקציב קניות.

<אסף וסרצוג: זה ההבדל בין תקציב קניות לשכר.

מיכל בירן: אני יודעת שזה ההבדל.

מיכל בירן: בקיצור, זה לא מדים.

מיכל בירן: מדובר פה על הדרך שלכם כרגיל לעקוף את הסכמי השכר במגזר הציבורי.

<אסף וסרצוג: איך זה עוקף?

<אסף וסרצוג: זה הולך הכל לקניות, לא לשכר.

מיכל בירן: הכל?

<אסף וסרצוג: הכל הכל הכל.

<אסף וסרצוג: שקל בשקל.

<אסף וסרצוג: כמו שאמרתי 44 מיליון שקלים זה לטובת הרחבת פרויקט שיטור עירוני.

<אסף וסרצוג: זה סיכום בין השר לביטחון פנים לשר האוצר מדצמבר 2013.

<אסף וסרצוג: השנה מרחיבים ל-15 רשויות נוספות.

מיכל בירן: על מה זה אם לא לשכר?

<אסף וסרצוג: שאלת קודם על תקציב הקניות ואמרתי שזה כולו תקציב קניות.

<אסף וסרצוג: בשיטור עירוני יש גם תוספת של שוטרים.

<אסף וסרצוג: חלק מהתקציב זה לטובת שכר וחלק זה לטובת הצטיידות והקמת המערכים.

מיכל בירן: השוטרים שנקלטים בשיטור העירוני, באיזה מסגרת זה?

<אסף וסרצוג: שוטרים לכל דבר ועניין.

<אסף וסרצוג: אבל אלה שוטרים נוספים שלא היו בעת בניית התקציב.

סתיו שפיר: יש פה קיצוץ של 7 מיליון בתחבורה הציבורית.

<אסף וסרצוג: אין פה קיצוץ.

<אסף וסרצוג: אני אגיע לזה ואסביר.

<אסף וסרצוג: עוד 43 מיליון שקלים בהתאם להחלטת ממשלה 960 להגברת הטיפול בתופעת ההסתננות.

<אסף וסרצוג: יש פה עוד 10 מיליון שקלים לרשות למלחמה בסמים ועוד 5 מיליון שקלים לפרויקט עיר ללא אלימות.

<אסף וסרצוג: זה לטובת פרויקטים נקודתיים וחד-פעמיים, שמתבצעים במהלך השנה.

<אסף וסרצוג: לגבי החלק של התחבורה אני אסביר – ב-2011 נחתם סיכום תקציבי בין משרד האוצר למשרד לביטחון פנים ומשרד התחבורה להקמת פרויקט א3, שזה פרויקט מצלמות המהירות.

<אסף וסרצוג: במסגרת זה היה סיכום בין שלושת המשרדים שכל משרד מקצה 7 מיליון שקלים לטובת תפעול הפרויקט הזה.

<אסף וסרצוג: במסגרת זה נכללים תחזוקת המצלמות, הקמת המשל"ט וכן הלאה.

יעקב ליצמן: כל אחד מהתקציב שלו?

<אסף וסרצוג: כן.

<אסף וסרצוג: כל אחד מקצה 7 מיליון שקלים מהתקציב שלו.

<אסף וסרצוג: משרד האוצר והמשרד לביטחון פנים כבר הסדירו את זה בבסיס התקציב של 2014-2013.

<אסף וסרצוג: משרד התחבורה, מסיבותיו שלו, התמהמה ולא רצה לעשות את זה במסגרת הסדרת התקציב ולכן זה קורה על שינוייו.

<אסף וסרצוג: ב-2015 זה כבר יוסדר בבסיס התקציב.

סתיו שפיר: למה זה יוצא מתקציב התחבורה הציבורית?

<אסף וסרצוג: מה השיקולים של משרד התחבורה ואיך הוא מקצה את הכסף אני לא יודע לומר.

סתיו שפיר: משרד התחבורה החליט להוציא את זה מתחבורה ציבורית או שהאוצר החליט?

<אסף וסרצוג: אני לא יודע מאיפה משרד התחבורה מקצה את הסכומים שלו.

<אסף וסרצוג: בהתאם להתחייבות שלו הוא היה אמור להעביר 7 מיליון שקלים והוא מעביר אותם.

סתיו שפיר: למה מתוך תחבורה ציבורית?

<אסף וסרצוג: את זה צריך לשאול אותו.

סתיו שפיר: אני חוזרת על הבקשה הזו פעם אחר פעם אחר פעם.

סתיו שפיר: למה לא מביאים לפה נציגים של המשרדים?

סתיו שפיר: למה זה תמיד רפרנטים של האוצר?

סתיו שפיר: יש פה קיצוץ של 7 מיליון מתחבורה ציבורית.

<אסף וסרצוג: זה לא קיצוץ.

<אסף וסרצוג: זאת הקצאה שהם ידעו אותה מראש והקצו אותה מראש.

סתיו שפיר: הקצו אותה מראש מתוך תחבורה ציבורית.

סתיו שפיר: אני אגיד את זה בצורה פשוטה – אם אזרח פשוט היה פותח את תקציב המדינה הוא היה חושב שבתקנת תחבורה ציבורית X מיליון שקלים.

סתיו שפיר: אתה אומר שהיה סיכום מראש – אגב, בניגוד לחוק יסודות משק המדינה – שהתקציב הזה הולך להיות מקוצץ בסכום של 7 מיליון שקלים.

<אסף וסרצוג: לא, זה לא מקוצץ.

<אסף וסרצוג: לא, לא, הטרמינולוגיה לא נכונה.

מיכל בירן: לעומת מה שאושר זה קוצץ.

<אסף וסרצוג: לא, יכולות להיות גם השתתפויות בין משרדים.

סתיו שפיר: אסף, זה לא משנה.

סתיו שפיר: השתתפויות היא המילה הכי מסובנת שיש בתוך תקציב המדינה.

<אסף וסרצוג: לא, לא, לא, לא, זה ממש לא נכון.

<אסף וסרצוג: אני רק אומר מבחינת מה שאת אומרת שזה לא קיצוץ.

סתיו שפיר: אני אומר בצורה פשוטה – אזרח יודע שיש X מיליון שקלים בתקציב מסוים.

סתיו שפיר: אתה אומר לי שהיה סיכום מראש – ואמרת שבפעם הבאה הוא ייכנס לבסיס – תבורכו - - -

<אסף וסרצוג: לא היה סיכום של קיצוץ.

סתיו שפיר: שיש הקצאה מתוך התקציב.

ניסן סלומינסקי: רבותי, רק שנייה.

ניסן סלומינסקי: אני מבקש.

<אסף וסרצוג: אני אסביר.

ניסן סלומינסקי: היא תשאל את השאלות, אתה תתן תשובות ונתקדם הלאה.

סתיו שפיר: הסכום שאותו אזרח חשב שנמצא בתקנת תחבורה ציבורית בעצם לא נמצא בה.

סתיו שפיר: יש שם סכום הרבה יותר קטן.

סתיו שפיר: זה הסיפור.

סתיו שפיר: אתה לא קורא לזה קיצוץ, אבל כשסכום הופך מגדול לקטן אנחנו קוראים לזה קיצוץ.

<אסף וסרצוג: אני אגיד משפט כדי להסביר את הטרמינולוגיה.

<אסף וסרצוג: משרד התחבורה ידע בתחילת השנה שזה יהיה חלק מההוצאות שלו.

<אסף וסרצוג: הוא בחר שהתקציב הזה כרגע יישב אצלו.

סתיו שפיר: בניגוד לחוק יסוד: משק המדינה.

סתיו שפיר: אם הוא ידע לפני העברת התקציב שיש סיכום מוקדם ובכל זאת לא הכניס את זה לבסיס התקציב, זה מנוגד לחוק יסוד: משק המדינה.

ניסן סלומינסקי: עזוב, לא נתקדם.

ניסן סלומינסקי: הרי כל שינוי שיש מסעיף לסעיף אפשר לשאול עליו.

ניסן סלומינסקי: האזרח הקטן – האזרח החשוב – יראה שבסעיף מסוים היה כך ופתאום יש דברים כאלו וזה בניגוד לחוק יסודות התקציב.

ניסן סלומינסקי: מי שמרגיש שזה בניגוד, ירגיש כך.

סתיו שפיר: זאת לא שאלה של רגש.

סתיו שפיר: זה ממש לא קשור לרגש.

סתיו שפיר: זה קשור בחוק.

ניסן סלומינסקי: בסדר, הרי בכל שינוי זאת אותה שאלה.

סתיו שפיר: ניסן, בוא תראה מה קרה פה.

סתיו שפיר: זה לא עניין של קואליציה ואופוזיציה.

ניסן סלומינסקי: אני לא מדבר על קואליציה ואופוזיציה.

סתיו שפיר: הוא קורא לזה הקצאה.

סתיו שפיר: נקרא לזה הקצאה של 7 מיליון שקלים מתוך התקנה הזו עוברים למקום אחר, למצלמות בטיחות.

סתיו שפיר: גם מטרה חשובה ואין על זה חילוקי דעות.

ניסן סלומינסקי: נו, אז מה הבעיה?

סתיו שפיר: אנחנו העברנו את תקציב המדינה, חברי הכנסת בדקו את הסעיפים וחשבו שיש בסעיף הזה X מיליוני שקלים.

סתיו שפיר: עכשיו אנחנו מבינים שהיה סיכום מוקדם שבעצם אומר שהסעיף הזה הופחת.

סתיו שפיר: זה מנוגד לחוק יסוד: משק המדינה.

סתיו שפיר: זה לא שאלה של רגש.

סתיו שפיר: זה לא מפריע לנו רגשית.

ניסן סלומינסקי: הרי כל שינוי בתקציב, כל העברה מסעיף לסעיף זה אותה שאלה.

מיכל בירן: אבל פה הם אומרים שהם ידעו את זה מראש.

סתיו שפיר: לא, זה לא בדיוק אותו דבר.

סתיו שפיר: זה אומר שלא קראת את העתירה שלי לבית המשפט העליון, כנראה.

ניסן סלומינסקי: קראתי את העתירה ואת לא קראת את התשובות.

סתיו שפיר: זה ממש לא על כל סעיף.

ניסן סלומינסקי: מה אני יכול לעשות?

ניסן סלומינסקי: יש תשובות שלא חושבים כמוך.

ניסן סלומינסקי: מה אני יכול לעשות?

ניסן סלומינסקי: אם יש תקציב למשרד התחבורה ופעם אחת יש הסכם להעביר - -

סתיו שפיר: ההתנהלות היא התנהלות עקומה, בטח לאור העובדה שבית המשפט הורה למשרד האוצר להגיע להבנות על הסוגיה הזאת.

סתיו שפיר: אני לא חושבת שאנחנו יכולים להצביע בעד ההעברה הזאת.

ניסן סלומינסקי: מאה אחוז.

ניסן סלומינסקי: תסביר את הסעיף הבא.

<אסף וסרצוג: לגבי ההרשאה להתחייב אני אסביר.

<אסף וסרצוג: משרד לביטחון פנים מוביל דרך המשטרה פרויקט לשדרוג צי המסוקים של המשטרה.

<אסף וסרצוג: הרעיון הוא רענון צי המסוקים שהוא מאד ישן וגם הגברת היכולות.

<אסף וסרצוג: במסגרת זו זה גם אמור להגביר את יכולות מערך הכבאות, גם כחלק מנזקי השריפה בכרמל.

<אסף וסרצוג: זה גם מאפשר עוד יכולות של כיבוי אווירי מעבר לטייסת הכיבוי האווירי הקיימת, וגם מאפשר יכולות של פיקוד ושליטה מהאוויר בזמן אירועי חירום.

<אסף וסרצוג: המכרז אמור להתפרסם בחודשים הקרובים והמכרז הוא ל-20 שנה.

<אסף וסרצוג: לפי הוראות התכ"מ, החשב הכללי, בשביל לצאת למכרז צריך הרשאה להתחייב.

<אסף וסרצוג: אנחנו מדברים פה על הערכת עלות של כ-18 מיליון שקלים לשנה, כשהתקציב כבר נמצא בגופי המשרד לביטחון פנים.

סתיו שפיר: לכמה שנים?

<אסף וסרצוג: על פני 20 שנה.

<אסף וסרצוג: לכן אתם רואים הרשאה להתחייב על סך 360 מיליון שקלים.

<אסף וסרצוג: שוב אני אומר שהכסף קיים בבסיס התקציב ועל מנת לצאת טכנית למכרז חייבים שיהיה אישור של ועדת הכספים להרשאה להתחייב.

סתיו שפיר: ב-20 השנים הבאות בוועדת הכספים יבואו ויגידו: זה הרשאה להתחייב, זה משהו שכבר הסכמתם עליו בעבר ולכן אין לכם מה לדון בו.

<אסף וסרצוג: לא, זה אמור להיות בבסיס התקציב ובכלל לא להגיע לוועדה.

ניסן סלומינסקי: אוקיי, מי בעד?

אלעזר שטרן: יש לי שאלה ואני יודע שהיא לא מופנית אליך, יש פה גם העברות לשכר.

אלעזר שטרן: באיכות כוח האדם של המשטרה ושל שירות בתי הסוהר, עם כל הכספים שעושים פה, מנסים לעשות משהו?

אלעזר שטרן: לבחון את זה?

אלעזר שטרן: אני אומר את האמת.

אלעזר שטרן: לצערי יש שם גם אנשים נהדרים, אבל הבוקר שרפו תחנת משטרה בהר-הבית.

אלעזר שטרן: השוטרים עמדו בצד, לא עשו כלום.

אלעזר שטרן: אתמול היתה לי עוד דוגמה עם שוטר בדרגת רב-פקד.

ניסן סלומינסקי: לצערי זאת המדיניות של השר או של הממשלה, לא של השוטרים.

אלעזר שטרן: ראיתי אתמול רב-פקד שיושב שעות בתוך אוטו עם חסימה במקום מטומטם.

אלעזר שטרן: אני יודע שלדברים האלה מעבירים כספים.

אלעזר שטרן: לפני חודשיים היה לי עם השר במליאה על שירות בתי הסוהר, עם שירות עלובות שנתן לי השר לביטחון פנים.

אורית סטרוק: עד שלא יהיו שוטרים מטומטמים אתה לא מוכן להעביר כסף למשטרה?

אלעזר שטרן: לא, אני שואל.

אלעזר שטרן: את לא הבנת.

ניסן סלומינסקי: השאלה אומרת שצריך להעלות את איכות כוח האדם במשטרה, ואני מסכים אתך.

ניסן סלומינסקי: אני מסכים אתך.

אלעזר שטרן: אני אצביע בעד ההעברה הזאת, בשביל שיהיו רגועים פה.

ניסן סלומינסקי: אלעזר, הרי עוד מעט יתחיל הדיון על התקציב ויבוא לכאן השר לביטחון פנים.

ניסן סלומינסקי: אלה השאלות שצריך לשאול אותו.

אלעזר שטרן: אני יודע את זה.

אלעזר שטרן: כשלא באים אנשים - - -

ניסן סלומינסקי: יבוא השר עצמו.

ניסן סלומינסקי: האנשים לא יתנו לך תשובות כי זאת מדיניות של השר או של הממשלה ונצטרך לשאול אותו כשהוא יבוא לכאן בדיוני התקציב.

ניסן סלומינסקי: רבותי, מי בעד העברה 146-142?

ניסן סלומינסקי: בעד אישור פניות מס' 146-142– 9

ניסן סלומינסקי: נמנעים – אין

ניסן סלומינסקי: ההעברה אושרה.

סתיו שפיר: רביזיה.

<טמיר כהן: אושר רביזיה.

ניסן סלומינסקי: פנייה לוועדה 148-147, עמ' 13 אצלנו – הוצאות חירום אזרחיות.

<אנסטסיה הראל: אני מציגה את הפנייה.

<אנסטסיה הראל: הפנייה באה לתגבר את פרויקט מיגון הניוד בסך של 12.5 – תחבורה ציבורית והסעות תלמידים בשטחי יו"ש, בסך של 12.5 מיליון שקלים, בהמשך לדיון שהתקיים בוועדה בנושא.

<אנסטסיה הראל: היה דיון ועכשיו אנחנו עושים את ההעברה.

ניסן סלומינסקי: עשינו על זה דיון שלם עם המל"ל בנושא המיגון של רכבים פרטיים ואחר-כך אוטובוסים.

מיכל בירן: אפשר להסביר איך הכסף באמת יגיע למיגון?

מיכל בירן: אני בעד שיהיה מיגון.

ניסן סלומינסקי: הוא הולך רק למיגון.

מיכל בירן: אני רק רוצה לוודא שהוא הולך למיגון.

מיכל בירן: איך זה קורה טכנית?

מיכל בירן: מי מבצע את המיגון?

מיכל בירן: לאן הכסף עובר?

<אנסטסיה הראל: הכסף עובר לפיקוד העורף, שהוא מי שמבצע.

יעקב ליצמן: למה את לא מעבירה את הכסף לפיקוד העורף בלי לציין איפה?

<אנסטסיה הראל: אנחנו מעבירים את הכסף לפיקוד העורף.

יעקב ליצמן: אבל כאן את כותבת לאיפה זה.

יעקב ליצמן: למה את לא מעבירה כסף לפיקוד העורף למיגון?

יעקב ליצמן: היית לוקחת פי 4?

יעקב ליצמן: למה את מציינת את זה דווקא שם?

ניסן סלומינסקי: לא הבנתי.

<אנסטסיה הראל: גם אני לא הבנתי.

מיכל בירן: למה לא מקצים כסף לפיקוד העורף למיגון, שיחליט פיקוד העורף איפה הכי נדרש מיגון.

אלעזר שטרן: אני יכול לחזק את השאלה.

אלעזר שטרן: אני שאלתי את משרד האוצר ואמרו לי – אני קורא – "התקציב הספציפי בסכום 12.5 מיליון מתוכנן לתת מענה ל-12 אוטובוסים, תחבורה ציבורית.

אלעזר שטרן: רמת המיגון הנדרשת נקבעת על-ידי משרד הביטחון, פיקוד העורף, אשר מבצעים רכש של ערכות פלדה מול ספקים חיצוניים.

אלעזר שטרן: הערכות נמסרות לחברות כדי למגן את השלדות של כלי הרכב.

אלעזר שטרן: " בדקתי כמה זה עולה.

אלעזר שטרן: בהחלטה פה עלות של אוטובוס היא מיליון ו-50 אלף שקל.

אלעזר שטרן: אני בדקתי בחברה שממגנת.

אלעזר שטרן: זה נע בין 400 אלף ל-800 אלף.

<אנסטסיה הראל: לא, רגע, יש פה בלבול.

<אנסטסיה הראל: עלות רכישת אוטובוס, אבל אנחנו מדברים פה על מיגון.

<אנסטסיה הראל: מיגון אוטובוס זה באמת בסביבות 800 אלף-700 אלף שקלים.

אלעזר שטרן: סליחה, אני אגיד שני דברים.

אלעזר שטרן: בסוף השקל פה הוא לא שקל שהולך למיגון במקומות אחרים.

אלעזר שטרן: למה צריך למגן גג שמכפיל פי אלף?

אלעזר שטרן: בגלל שפעם אחת התהפך אוטובוס וירו בו?

אלעזר שטרן: בדרך כלל, אם זורקים אבנים או יורים או לא משנה מה, זה מהצדדים.

אלעזר שטרן: ההבדל הוא פי 2.

אלעזר שטרן: עם ישראל יש לו מגבלות של תקציב.

אלעזר שטרן: אני אומר לך את האמת, שאם הכסף היה הולך לפיקוד העורף היינו הרבה יותר שקטים.

<אנסטסיה הראל: הכסף הולך לפיקוד העורף.

אלעזר שטרן: לא, תוסיפו את זה לתקציב הביטחון ותעבירו את זה לפיקוד העורף ותגידו לו: מיגון אוטובוסים.

אלעזר שטרן: אני יודע ששם העלות פר אוטובוס היא עלות פר אוטובוס.

אלעזר שטרן: כאן קשה להבין איך מיליון שקל עולה למגן אוטובוס, למעלה ממיליון שקל.

אלעזר שטרן: תביאו לי את המפעל הזה שאומר שלמגן אוטובוס עולה מיליון שקל.

<אנסטסיה הראל: מי שיוצא למכרזים למיגון זה פיקוד העורף.

<אנסטסיה הראל: מי שמחליט איך הוא ממגן, עם מי הוא ממגן ומה הוא ממגן זה פיקוד העורף.

<אנסטסיה הראל: היתה הנחיה למשרד האוצר להעביר את התקציב ואנחנו מעבירים את התקציב.

<אנסטסיה הראל: מי שמנהל את הפרויקט זה פיקוד העורף ולא משרד האוצר.

<אנסטסיה הראל: זה משרד הביטחון.

אלעזר שטרן: לאן הולכת ההעברה הזאת?

<אנסטסיה הראל: לפיקוד העורף, שיעשה את המיגון.

אלעזר שטרן: זה הולך למשרד הביטחון?

<אנסטסיה הראל: סעיף 16 זה תקציב של הוצאות חירום אזרחיות של פיקוד העורף.

יעקב ליצמן: אני אתמוך בהעברה אבל אני אומר לכם במפורש שמשהו עובד כאן לא בסדר.

יעקב ליצמן: אסור לכם להביא את זה למיגון הניוד באיו"ש.

יעקב ליצמן: לא אכפת לי איפה.

יעקב ליצמן: אני אתמוך בזה כי אני חושב שמגיע להם, אבל את לא יכולה לכתוב דווקא להם.

יעקב ליצמן: מגיעה לפיקוד העורף ופיקוד העורף יעשה מה שהוא רוצה.

<אנסטסיה הראל: זה מגיע לפיקוד העורף.

<אנסטסיה הראל: סעיף 16 זה פיקוד העורף.

יעקב ליצמן: אז בשביל מה את כותבת את כל השאר?

יעקב ליצמן: אני אתמוך בזה כי צריך, אבל ההעברה לא בסדר.

אראל מרגלית: אני לא כל כך מבין למה מדברים ספציפית על יהודה ושומרון.

ניסן סלומינסקי: אחרי הדיון המהיר שהיה בנושא של המל"ל יש לי כאן את הסיכום שהוא העביר.

ניסן סלומינסקי: "מיגון הניוד באיו"ש, תכנית רב-שנתית לתחבורה ציבורית והסעות ילדים".

<טמיר כהן: היה דיון מהיר בעניין הזה.

סתיו שפיר: אני יודעת.

ניסן סלומינסקי: העביר את זה תת-אלוף צוק-רם זאב, וובה.

ניסן סלומינסקי: הוא כותב נתונים טכניים כלליים: עלות אוטובוס ללא מיליון – מיליון.

ניסן סלומינסקי: עלות חליפת מיגון לאוטובוס – 700 אלף.

אלעזר שטרן: יש לי גם שאלות אם צריך את ה-700 אלף או את ה-400 אלף.

ניסן סלומינסקי: יש כאן חלוקה של 25 מיליון שהתחייבו, שמתחלקים בין האוצר לבין משרד הביטחון.

ניסן סלומינסקי: כל אחד נותן 12.5 לצורך המיגון.

ניסן סלומינסקי: כמה שיצליחו למגן ימגנו בזה.

אלעזר שטרן: ניסן, קיבלתי תשובה ממשרד האוצר.

אלעזר שטרן: אני קראתי אותה ואני אקרא שוב.

יעקב ליצמן: אלעזר, אתה לא חולק על עצם המיגון, נכון?

אלעזר שטרן: ברור שלא.

יעקב ליצמן: לכן תתמוך במה שאני אומר להם: אני תומך בהעברה.

יעקב ליצמן: את הדרך שהם העבירו את זה, היא לא נכונה.

סתיו שפיר: ניסן, אני רוצה לשאול שאלה אותך ואת חברי הוועדה.

סתיו שפיר: אין פה חילוקי דעות, כולנו בעד מיגון.

אורית סטרוק: אז מה כל הקשקשת?

סתיו שפיר: תקשיבי.

סתיו שפיר: התקציב של הסעיף הזה במקור הוא 2.8 מיליון שקלים.

אורית סטרוק: היה פה דיון שלם עם בן-אדם מהמל"ל שהסביר לך את זה.

סתיו שפיר: ב-2013 התקציב גדל מ-2.3 מיליון שקלים ל-73.1 מיליון שקלים.

סתיו שפיר: זאת אומרת שהוא גדל ב-2,430%.

אורית סטרוק: את ראית את הנייר של המל"ל?

סתיו שפיר: ב-2014 שוב הוא התחיל מ-2.8 מיליון והוא גדל בינתיים ב-1,260%.

סתיו שפיר: השאלה שלי היא זאת:

סתיו שפיר: אם יש לנו פה תקציב שהתחיל עם פחות מ-3 מיליון ואתם אומרים שהוא לא מספיק או שיש אוטובוסים לא ממוגנים - - -

ניסן סלומינסקי: מכמה הוא התחיל?

סתיו שפיר: מ-2.8 מיליון.

ניסן סלומינסקי: הרי קיימנו על זה ישיבה שלמה.

אורית סטרוק: היתה על זה ישיבה שלמה, סתיו.

ניסן סלומינסקי: היה כאן המל"ל ונתן דוח: המיגון יעלה 289 מיליון שקל, שעכשיו הם צריכים להחליט איך זה יתחלק ועל מי זה יתחלק.

סתיו שפיר: זאת אומרת שעד לשנה זו לא חשבו איך עושים את זה?

ניסן סלומינסקי: זה לא הולך.

ניסן סלומינסקי: אוטובוס עובד 10 שנים או 15 שנים ואז צריכים להחליף אותו.

סתיו שפיר: איך יכול להיות שהבסיס של התקציב הוא פחות מ-3 מיליון והוא צריך לגדול ב-2,400% בשנה?

זבולון כלפה: אבל זה לא רק בסעיף הזה.

סתיו שפיר: זה גדל רק בסעיף הזה.

זבולון כלפה: לא, לא נכון.

סתיו שפיר: זה גדל רק בסעיף הזה.

סתיו שפיר: תסתכל, זה רק בסעיף אחד.

זבולון כלפה: בכל הסעיפים יש הגדלה.

סתיו שפיר: לא נכון.

סתיו שפיר: ממש לא.

ניסן סלומינסקי: די, רבותי, חבל על הזמן.

סתיו שפיר: העלאה של 2,400%?

סתיו שפיר: אני רוצה רק להבין מי בדיוק מקבל את הכסף ואיך מתבצע המעקב.

סתיו שפיר: בפעם הקודמת – די, אי אפשר לדבר פה בלי הפרעות.

סתיו שפיר: זבולון, זה לא יפה.

ניסן סלומינסקי: אי אפשר לדבר?

ניסן סלומינסקי: את היחידה שמדברת, אם את שמה לב.

סתיו שפיר: סליחה, אני שתקתי עד עכשיו והקשבתי.

ניסן סלומינסקי: שתקת עד עכשיו?

סתיו שפיר: ניסן, המלחמות האישיות בינינו לא רלוונטיות לוועדה, אז תנמיך את הטון ותקשיב לשאלה שלי.

ניסן סלומינסקי: אני מנמיך את הטון, תנמיכי גם את.

ניסן סלומינסקי: מותר לך גם.

סתיו שפיר: בפעם הקודמת שהגיעה אלינו בקשה כזו להעברה תקציבית, ואני, כמו כולכם, חרדה לביטחונם של אזרחי ישראל, ישב פה משרד האוצר ואמר שהוא לא יודע לעקוב לאן באמת עובר הכסף הזה.

סתיו שפיר: הוא אמר את זה ואתה יכול לבדוק את זה בפרוטוקול.

סתיו שפיר: הוא לא יודע באמת לעקוב לאן זה הולך, מה קורה לכסף שעובר למיגון.

מיכל בירן: זה מה שהיה בדיון הזה.

סתיו שפיר: ואם אנחנו מעבירים כסף שבסוף לא ברור לאן הוא מגיע, אנחנו פה חוטאים לתפקידנו.

ניסן סלומינסקי: את מוכנה להסביר למי עובר הכסף?

<אנסטסיה הראל: הכסף הזה עובר לפיקוד העורף.

ניסן סלומינסקי: פיקוד העורף.

ניסן סלומינסקי: נקודה.

<אנסטסיה הראל: מי שעוקב אחרי העברת הכספים זה חשב שיושב במשרד הביטחון, ששייך לחשבת הכללית.

מיכל בירן: פיקוד העורף ממגן את זה בעצמו או שהוא מעביר את הכסף?

אלעזר שטרן: אני רוצה לומר משפט לפרוטוקול.

אלעזר שטרן: אני אצביע בעד זה, בהנחה שזה הולך לפיקוד העורף.

<אנסטסיה הראל: סעיף 16 זה סעיף של פיקוד העורף.

אלעזר שטרן: אבל אני רוצה להגיד לכם משהו.

אלעזר שטרן: יש פה עשרות מיליוני שקלים על מיגון מיותר ומיגון היסטרי.

אלעזר שטרן: אני מבקש שפעם אחת, עם כל הכבוד - - -

זבולון כלפה: רק תחדד את העניין שדיברת על המיגון של הגג.

אלעזר שטרן: אני אחדד.

אלעזר שטרן: אני אגיד מאיפה זה בא.

אלעזר שטרן: פעם אחת בשלושים שנה התהפך אוטובוס ואחרי שהוא התהפך על הצד ירו בו גם בגג.

אלעזר שטרן: בגלל זה מאז אנחנו משקיעים עשרות מיליונים בעודף מיגון.

אלעזר שטרן: אני חושב שמכיוון השקל הוא שקל הוא שקל, יש פה עשרות מיליונים שהם לצרכי ביטחון של עם ישראל ויש הרבה יותר מקומות עם סיכון הרבה יותר גבוה להשקיע את זה.

אלעזר שטרן: לכן אני מבקש שגם אם זאת תכנית רב-שנתית, תעצרו במשרד האוצר או בפיקוד העורף ותשאלו האם חליפת המיגון הזאת לא מוגזמת.

אורית סטרוק: יאללה, בואו נעשה על זה הצבעה.

ניסן סלומינסקי: לא, רק שנייה.

ניסן סלומינסקי: אלעזר, אתה מכיר את וובה.

ניסן סלומינסקי: תשב אתו, תדבר אתו ותפתרו את זה.

ניסן סלומינסקי: אף אחד מאתנו לא נכנס להנחיות איך ומה.

ניסן סלומינסקי: אנחנו רק רוצים שיהיה ממוגן.

סתיו שפיר: ניסן, יש לי שאלה שלא קיבלתי עליה תשובה.

סתיו שפיר: התקציב הזה שגדל ב-2013 מ-2.8 מיליון ל-73 מיליון, מתוכו אתה יודע מה בוצע?

סתיו שפיר: אולי כדאי שתשאל את האוצר מה בוצע.

סתיו שפיר: מתוך ה-73 מיליון שעברו לסעיף מיגון ניוד תחבורה ציבורית ביו"ש, אתה יודע מה בוצע?

ניסן סלומינסקי: יש לנו כאן דוח מפורט של המל"ל.

סתיו שפיר: אני מסתכלת על תקציב המדינה.

ניסן סלומינסקי: הרי הזמנו את המל"ל והוא הכין דוח שאנחנו נפיץ אותו.

סתיו שפיר: ניסן, בוצע מתוך זה רק 13 מיליון שקלים.

סתיו שפיר: זאת אומרת ש-60 מיליון שקלים בכלל לא בוצעו מהדרישה של השנה הקודמת.

ניסן סלומינסקי: מאה אחוז.

סתיו שפיר: מה ?

סתיו שפיר: מאה אחוז"?

סתיו שפיר: התושבים בדרום הארץ לא צריכים מיגון לאוטובוסים שלהם מפני ירי רקטות?

סתיו שפיר: אתה חושב שאלה סכומים שאנחנו יכולים פשוט לזרוק אם בסוף לא מבצעים אותם?

ניסן סלומינסקי: אם הם צריכים מיגון, ייתנו להם מיגון.

ניסן סלומינסקי: מה את רוצה?

סתיו שפיר: אתה חושב שתושבים שיורים עליהם רקטות לא צריכים מיגון?

ניסן סלומינסקי: מה זה קשור אחד לשני?

סתיו שפיר: כי אני מסבירה לך שהתקציב הזה גדל ב-2,400% ומתוכו רק 13 מיליון שקלים בכלל בוצעו.

ניסן סלומינסקי: על מה את מדברת?

ניסן סלומינסקי: אם הם צריכים הם יקבלו.

ניסן סלומינסקי: מה, את הולכת להגיד שזה יקבל על זה?

מיכל בירן: אם כבר מדברים על זה, יש לנו גן ילדים בניר-עם שבו הילדים לא ממוגנים.

ניסן סלומינסקי: רבותי, מי בעד ההעברה?

סתיו שפיר: ניסן, אתה חייב שיענו למה התקציב הזה בביצוע שלו הוא רק 13 מיליון מתוך 73 מיליון.

סתיו שפיר: למה הם צריכים עכשיו העברה?

ניסן סלומינסקי: מאה אחוז.

ניסן סלומינסקי: מי בעד העברה 148-147?

סתיו שפיר: סליחה, איזה מין התנהגות זאת?

סתיו שפיר: את חברי הכנסת האחרים לא מעניין למה בוצעו רק 13 מיליון מתוך 73 ועכשיו מבקשים עוד?

אורית סטרוק: אבל ענו לך על זה כבר.

סתיו שפיר: מי ענה על זה?

סתיו שפיר: מי ענה על זה?

אורית סטרוק: הסבירו לך שזה הסוף של התר"ש.

אורית סטרוק: בעד אישור פניות 148-147– 8

אורית סטרוק: נמנעים – אין

סתיו שפיר: אני נגד ורביזיה.

סתיו שפיר: מי ענה על זה?

אורית סטרוק: סגן ראש המל"ל.

ניסן סלומינסקי: ההעברה אושרה.

סתיו שפיר: 73 מיליון שקלים אושרו ב-2013.

סתיו שפיר: רק 13 מיליון שקלים בוצעו.

סתיו שפיר: לך זה לא מפריע או שהכל רק כדי לגרוף קולות שכאילו הבאת כסף ליו"ש?

סתיו שפיר: לא מפריע לך?

סתיו שפיר: באמת.

סתיו שפיר: 60 מיליון שקלים שפשוט אושרו אבל לא הלכו לשם, בסדר?

אלעזר שטרן: ניסן, נהרג עובד זר בדרום בגלל שלא היו מיגוניות שמפוזרות בשטחים.

אלעזר שטרן: עכשיו שר האוצר נתן את זה.

אלעזר שטרן: אני אומר לכולנו שעודף ההיסטריה ביהודה ושומרון – אני בכוונה אומר את זה ככה – על תקציבים לכל מיני דברים מול אזורים אחרים בארץ, בסוף יש לה משמעויות של חיי אדם.

אורית סטרוק: היה פה דיון שלם.

ניסן סלומינסקי: אני אומר שוב שבנושא של ביטחון אנחנו לא עושים השוואה.

ניסן סלומינסקי: מי שצריך, צריך לקבל את זה.

אלעזר שטרן: אין דבר כזה.

אלעזר שטרן: צרכי עמך מרובים.

אלעזר שטרן: יש מגבלות של כסף במדינת ישראל.

אלעזר שטרן: אנחנו לא יודעים את זה?

ניסן סלומינסקי: זה לא קשור.

אלעזר שטרן: אם אתה נותן במקום אחד, יש פחות במקום אחר.

ניסן סלומינסקי: לא, לא על חשבון.

ניסן סלומינסקי: זה לא הולך מאותו סעיף.

אלעזר שטרן: אין דבר כזה "לא על חשבון".

אלעזר שטרן: מה, הדוד באמריקה שלח את זה?

ניסן סלומינסקי: אם צריך מיגוניות אז יהיו מיגוניות.

אלעזר שטרן: עובדה שלא היה.

ניסן סלומינסקי: גם כאן אין מיגון.

ניסן סלומינסקי: על מה אתה מדבר?

ניסן סלומינסקי: אין מיגון פה.

ניסן סלומינסקי: ראית מה שהוא אומר.

ניסן סלומינסקי: אוטובוסים נוסעים עם ילדים בלי מיגון.

סתיו שפיר: יש פה עודפים של 60 מיליון משנה שעברה.

אורית סטרוק: בוא תעשה טיול בתחבורה ציבורית ליו"ש ואחר כך תדבר.

ניסן סלומינסקי: עשינו, עשינו.

ניסן סלומינסקי: רבותי, פניות מס' 152-149.

סתיו שפיר: לא, זה מדהים הזילות של הדיון בוועדה הזאת.

סתיו שפיר: לאיזה דרגות של ציניות זה יכול להגיע?

<טמיר כהן: עמ' 16.

<חביב קטן: הפנייה נועדה להעברת סכום של 16,790 אלפי שקלים למשרד התרבות והספורט, בין היתר למטרות הבאות: 600 אלף שקלים מתקציב משרד ראש הממשלה עבור השתתפות בהוצאות אירוח המכביה ה-19.

<חביב קטן: המכביה ה-19 התרחשה ביולי 2013.

יעקב ליצמן: זאת העברה רטרואקטיבית?

<חביב קטן: לא.

<חביב קטן: יש החלטת ממשלה שהקצתה את המשאבים למכביה בין השנים 2012 ל-2014.

<חביב קטן: החלוקה נקבעה כדי להקל על הנטל התקציבי של משרדי הממשלה, כך שיפרסו את הכסף לתשלומים.

<חביב קטן: כל שנה בין השנים 2012 ל-2014 משרד התרבות והספורט מאגם את הכספים האלה ומעביר אותם לארגון המכביה.

יעקב ליצמן: זאת אומרת שהתקציב מחולק לשלושה שלישים?

<חביב קטן: לא בדיוק, לא בחלקים שווים.

יעקב ליצמן: מה התקציב?

יעקב ליצמן: 600 אלף זה השנה.

יעקב ליצמן: כמה זה בכל שנה?

יעקב ליצמן: ואיפה זה המכביה?

יעקב ליצמן: בכפר המכביה?

<חביב קטן: לא, עוד פעם.

<חביב קטן: אני אתחיל מההתחלה.

ניסן סלומינסקי: זה היה פעם, אבל השנה זה היה בירושלים.

משה גפני: יכול להיות שמעבירים לכפר המכביה את הכסף?

יעקב ליצמן: האירוע היה?

<חביב קטן: האירוע היה ביולי 2013.

<חביב קטן: התקציב הכולל של המכביה היה סדר גודל של כ-120 מיליון שקלים.

<חביב קטן: מדינת ישראל החליטה שהיא משתתפת ב-18.7 מיליון שקלים.

<חביב קטן: מכיוון שהאירוע מתקיים רק בשנה אחת אבל יש התקשרויות שנאלצות להתרחש לפני האירוע והתשלומים לספקים לאחר האירוע, ועל מנת להקל על הנטל התקציבי של משרדי הממשלה המשתתפים באיגום, המדינה פרסה את זה לשלוש שנים.

יעקב ליצמן: לעוד כמה שנים?

<חביב קטן: זאת השנה האחרונה.

יעקב ליצמן: כל כמה שנים עושים את האירוע?

<חביב קטן: כל ארבע שנים.

יעקב ליצמן: ארבע שנים.

יעקב ליצמן: זאת אומרת ששלוש שנים משלמים חובות?

<חביב קטן: לא, המכביה התרחשה ב-2013.

<חביב קטן: בשנת 2014 משלמים לספקים.

ניסן סלומינסקי: מה הבעיה?

ניסן סלומינסקי: אתה פורס את התשלום וזה בסדר גמור.

<חביב קטן: עדיין יש תשלומים לספקים שטרם הספיקו לשלם.

יצחק כהן: מתי העברנו תקציב רטרואקטיבית?

משה גפני: זה נכון.

ניסן סלומינסקי: זה לא רטרואקטיבי.

אראל מרגלית: מה הקשר של משרד הנגב והגליל לאירוע?

ניסן סלומינסקי: הממשלה חילקה את זה למשרדים אחרים.

<חביב קטן: זה חלק מאיגום המשאבים שנקבע בהחלטת הממשלה.

ניסן סלומינסקי: רבותי, לא ככה.

ניסן סלומינסקי: אי אפשר.

אראל מרגלית: קודם כל, לעניין אירוח המכביה היה טוב להבין מה זה נושא האירוח.

אראל מרגלית: אני בעד המכביה ואני בעד ההשתתפות של ממשלת ישראל במכביה, אבל אני לא כל כך מבין מה הקשר בין משרד הנגב והגליל לאירוע ולמה זה מחולק פעם אחת 600 אלף, פעם אחת משרד החינוך, אחרי זה 1.1 מיליון שקלים של משרד הנגב והגליל לתקציב.

אראל מרגלית: אני לא כל כך מבין מה הקשר בין המשרדים לבין המכביה.

אראל מרגלית: אם יש קשר, תסביר.

ניסן סלומינסקי: בבקשה, תסביר.

<חביב קטן: המכביה הוא אירוע שמושך ספורטאים יהודים חובבים ומקצועיים מכל רחבי העולם למדינה.

<חביב קטן: המדינה החליטה שיש לה אינטרס גדול באירוח אירוע כזה.

<חביב קטן: זה אירוע הספורט הכי גדול שמתקיים במדינת ישראל וזה אחד האירועים הכי גדולים בעולם בכמות המשתתפים שלו.

<חביב קטן: לכן למדינה יש אינטרס.

<חביב קטן: הפעילויות של המכביה, למרות שטקס הפתיחה והאירוח היו בירושלים, היו בכל רחבי הארץ, גם בנגב ולגליל.

<חביב קטן: לכן למשרד הנגב והגליל גם היה אינטרס להיות שותף באיגום המשאבים הזה.

<חביב קטן: איגום המשאבים נקבע בחלוקה על-ידי המשרדים ומזכירות הממשלה.

<חביב קטן: כל משרד הסכים כמה הוא יעביר ועל הפריסה התקציבית.

<חביב קטן: עיקר הסכומים הועברו בשנת 2013, שזו שנת ביצוע האירוע.

<חביב קטן: עכשיו יש סכומים שטרם הועברו.

אראל מרגלית: האם הם צינורות בלבד או שמשרד החינוך היה לו באמת עניין בתוך המכביה?

<חביב קטן: יש לו עניין כי זה מביא את כל היהודים.

<חביב קטן: כל המשרדים שותפים והם רצו להיות שותפים בנושא.

<חביב קטן: הם רצו לתרום לנושא, כל אחד מהאינטרס שלו.

<חביב קטן: משרד הגמלאים תרם כי באו המון גמלאים להשתתף בפעילויות הספורטיביות שנערכו.

עפר שלח: לפי התוצאות זה נראה כמו משרד הגמלאים והפעוטונים.

יעקב ליצמן: זה מפעל שאני לא יודע מה הוא עושה ואני לא יודע מה התוצאות – אני לא מבין בזה.

אראל מרגלית: אתה לא יודע כמה שיאים עולמיים היו במכביה?

אראל מרגלית: ישראל שברה את כל השיאים.

יעקב ליצמן: האם, אדוני היושב-ראש, כל מפעל שנכנס לחובות אוטומטית מכסים את החובות שלו?

יעקב ליצמן: אדוני, אני רוצה תשובה.

יעקב ליצמן: האם אוטומטית כל דבר שיש לו חובות אנחנו נכנסים לחובה?

יעקב ליצמן: מה ההבדל בין מפעל המכביה למפעל נעלי בריל?

יעקב ליצמן: שם אנחנו לא משלמים להם את החובות ואומרים שהמפעל ייסגר.

יעקב ליצמן: למה על המכביה אנחנו לא אומרים שהוא ייסגר?

<חביב קטן: אני יכול להסביר את הנושא, חבר הכנסת.

<חביב קטן: החלטת הממשלה נקבעה עוד בשנת 2012.

<חביב קטן: החלוקה התקציבית – ארגון מכבי העולמי היה מעדיף שהיא תסתיים כבר בשנה קודמת.

<חביב קטן: החלוקה התקציבית של המשאבים, גם בשנת 2014, נעשתה לבקשת משרדי הממשלה השותפים לה כדי לא לגרום נטל תקציבי בשנים 2013-2012.

<חביב קטן: המדינה התחייבה לתת את הכספים מבעוד מועד, עוד לפני האירוע, למכביה הזאת הספציפית וההתקשרויות נוצרו על סמך התחייבות המדינה לתקצב את הסכום בהחלטת הממשלה שלה.

<חביב קטן: הארגון לא נכנס לחובות ואז החלטנו לתקצב אותו או להעביר לו כספים.

<חביב קטן: התשלום לספקים עכשיו נעשה מכיוון שפשוט הם לא קיבלו את הכסף שעליו התחייבה המדינה.

<חביב קטן: התקצוב נעשה מבעוד מועד עוד בשנת 2012.

יעקב ליצמן: מי בעיקר צריך לשלם עבור זה?

<חביב קטן: משרד הספורט.

<חביב קטן: אני נציג המשרד.

יעקב ליצמן: אתה הולך לשלם עבור זה?

<חביב קטן: כן.

יעקב ליצמן: מה כן?

יעקב ליצמן: בגללך נכנסו לחובות?

<חביב קטן: לא בגללי נכנסו לחובות.

<חביב קטן: עשו ביצוע אירוע מאד גדול.

ניסן סלומינסקי: זה לא חובות, זה לא חובות.

ניסן סלומינסקי: רבותי, מי בעד פניות מס' 152-149?

ניסן סלומינסקי: בעד אישור פניות מס' 152-149– 8

ניסן סלומינסקי: נמנעים – אין

ניסן סלומינסקי: הפניות אושרו.

זבולון כלפה: אני מבקש להגיש רביזיה.

ניסן סלומינסקי: אנחנו עוברים לפניות מס' 165-163, עמ' 31.

יעקב ליצמן: מה עם פנייה מס' 157?

ניסן סלומינסקי: קפצתי על אחת.

ניסן סלומינסקי: הדפים קצת התבלבלו.

<דור בלוך: השינויים מיועדים לתקצוב הרפורמה בתכנון ובנייה במנהל התכנון.

ניסן סלומינסקי: רק רגע, רבותי, אני מבקש.

סתיו שפיר: דילגנו על ההעברה שהיתה באמצע?

ניסן סלומינסקי: דילגנו בינתיים.

סתיו שפיר: היא לא תעלה היום?

ניסן סלומינסקי: כרגע דילגתי עליה.

סתיו שפיר: היא לא תעלה היום?

סתיו שפיר: זה יותר מדי לבקש שנדע מה לוח הזמנים לוועדה הזאת?

סתיו שפיר: התחלנו בחצי שעה איחור ועכשיו אתה מעביר העברות.

סתיו שפיר: תסביר רק מה הולך לעלות ומה לא הולך לעלות?

סתיו שפיר: מה הבעיה?

ניסן סלומינסקי: בינתיים זה לא הולך לעלות כרגע.

סתיו שפיר: ניסן, חוסר הרצינות הזה - - -

ניסן סלומינסקי: ממש חוסר רצינות.

סתיו שפיר: ממש חוסר רצינות.

סתיו שפיר: פשוט מביך.

סתיו שפיר: חוסר רצינות גם להגיד שאתה לא תצביע על חוק המע"מ, עד שיש עתיד לא הסכימו להעביר לך כסף להתנחלויות.

סתיו שפיר: זה חוסר רצינות.

סתיו שפיר: וכל זה בזמן מלחמה.

סתיו שפיר: זה חוסר רצינות.

ניסן סלומינסקי: מה את מקשקשת ומקשקשת?

סתיו שפיר: סליחה, אתה אומר שהפרסומים האלה לא נכונים?

ניסן סלומינסקי: איזה פרסומים?

ניסן סלומינסקי: על מה?

סתיו שפיר: אתה לא הצבת תנאי שחוק המע"מ לא יעבור עד שאתה לא תקבל סכום מסוים של כסף בשביל ההתנחלויות?

ניסן סלומינסקי: אני לא הצבתי שום תנאי חוץ מהתנאים שקשורים לחוק עצמו.

סתיו שפיר: לא היה תנאי כזה?

סתיו שפיר: זאת אומרת ש'כלכליסט' שיקרו?

ניסן סלומינסקי: 'כלכליסט'.

ניסן סלומינסקי: תשאלי את הכתבת של 'כלכליסט', היא תגיד לך.

סתיו שפיר: אני קראתי את הכתבה.

ניסן סלומינסקי: אז תשאלי אותה.

סתיו שפיר: אני אשמח לדעת שמדובר בהטעיה.

ניסן סלומינסקי: תשאלי אותה.

ניסן סלומינסקי: היא תגיד לך שהעורך הכניס את זה והכתבה לא מדברת על זה.

ניסן סלומינסקי: אבל העורך מכניס את זה.

סתיו שפיר: זאת אומרת שלא היה שום סיכום.

ניסן סלומינסקי: עזבי, אני לא - - -

סתיו שפיר: לא, רק להבין.

ניסן סלומינסקי: את לא צריכה כל דבר להבין.

סתיו שפיר: אני ועוד איך צריכה להבין.

סתיו שפיר: זה התפקיד שלי.

סתיו שפיר: אז לא היה שום סיכום בנוגע לחוק המע"מ?

ניסן סלומינסקי: אתה מוכן להסביר, בבקשה?

סתיו שפיר: ניסן, היה סיכום או לא היה סיכום?

ניסן סלומינסקי: הלאה, בבקשה.

סתיו שפיר: מה זאת אומרת?

סתיו שפיר: כן או לא?

ניסן סלומינסקי: אני לא מבין מה את רוצה.

ניסן סלומינסקי: אנחנו דנים עכשיו בהעברות תקציביות.

סתיו שפיר: אנחנו דנים בכסף.

ניסן סלומינסקי: אז גמרנו, נו די.

ניסן סלומינסקי: מספיק עם כל השאלות.

סתיו שפיר: האם היה סיכום שצריך לעבור סכום מסוים של כסף לאן שהוא בתמורה להעברת חוק המע"מ בינך לבין יש עתיד?

ניסן סלומינסקי: תשאלי את זה כשידונו על חוק המע"מ, תשאלי את השאלות האלה.

סתיו שפיר: אני שואלת אותך האם יש סיכומים נפרדים לגבי חוק המע"מ?

ניסן סלומינסקי: אמרתי לך.

ניסן סלומינסקי: תשאלי את זה כשידונו על חוק המע"מ.

ניסן סלומינסקי: אולי תקבלי תשובה.

סתיו שפיר: אנחנו לא דנים בחוק המע"מ למרות שהוא היה אמור לעבור השבוע.

סתיו שפיר: בגלל זה אני שואלת.

סתיו שפיר: האם יש סיכומים בנוגע לחוק הזה או לא?

ניסן סלומינסקי: את גם מכתיבה לי מה אמור לעבור ומה לא?

ניסן סלומינסקי: בוא תסביר, בבקשה.

סתיו שפיר: מה זאת אומרת?

סתיו שפיר: אם אין סיכומים תגיד שאין.

ניסן סלומינסקי: אני מבקש ממך כרגע להיות בשקט.

ניסן סלומינסקי: תודה.

סתיו שפיר: אבל אם אין סיכומים פשוט תגיד שאין סיכומים.

ניסן סלומינסקי: אני מבקש ממך, אני לא חייב לעבוד לפי מה שאת רוצה.

סתיו שפיר: אני שואלת שאלה.

סתיו שפיר: אתה יושב-ראש הוועדה ואני אמורה לסמוך עליך עם השינויים האדירים האלה.

סתיו שפיר: תגיד לי אם היו סיכומים או שלא היו סיכומים.

ניסן סלומינסקי: את תסמכי עליי אם את רוצה או לא.

ניסן סלומינסקי: אני לא חייב.

ניסן סלומינסקי: את מוצאת כל פעם לשאול שאלות ואני לא חייב לענות לך.

סתיו שפיר: נכון, כי יש לי הרבה שאלות.

סתיו שפיר: וואלה, זה התפקיד שלי.

סתיו שפיר: אני מצטערת.

ניסן סלומינסקי: אז יש לך.

ניסן סלומינסקי: אז מה?

סתיו שפיר: לא אתה בחרת בי אבל האנשים שכן בחרו בי, בחרו בי כדי לשבת פה ולשאול שאלות.

סתיו שפיר: בשביל זה נבחרתי.

ניסן סלומינסקי: נו, צלם, צלם עוד, עד שייגמר.

סתיו שפיר: ניסן, האם היה או לא היה סיכום כזה?

ניסן סלומינסקי: אני ביקשתי.

ניסן סלומינסקי: אני לא מחויב לענות לך על שום דבר כרגע.

ניסן סלומינסקי: כשנגיע למע"מ אפס - - -

סתיו שפיר: לגבי הסכמים קואליציוניים אתה ועוד איך מחויב לענות.

ניסן סלומינסקי: א', אני לא חייב.

ניסן סלומינסקי: כשנגיע למע"מ אפס תשאלי את השאלה.

סתיו שפיר: אתה מחויב לענות לי על כל סיכום שהיה בתוך הקואליציה.

סתיו שפיר: זה חייב להיות מפורסם לציבור על פי חוק.

סתיו שפיר: אתה חייב לענות לשאלה הזאת.

ניסן סלומינסקי: לא, ממש לא.

סתיו שפיר: אני יודעת שהחוק לא כל כך מעניין אותך, אבל על פי החוק אתה חייב לדבר על כל הסכם קואליציוני שהיה ביניכם.

סתיו שפיר: כל הסכם.

סתיו שפיר: האם היה הסכם כזה או לא היה?

ניסן סלומינסקי: בוא נחכה לצילומים שייגמרו.

<טמיר כהן: כבר הגישו רביזיה.

<טמיר כהן: אתה מצטרף לרביזיה?

סתיו שפיר: יש לך כבר מספיק תמונות, ניסן, אל תדאג.

ניסן סלומינסקי: בוא תסביר, בבקשה.

<דור בלוך: אני חוזר שוב.

<דור בלוך: הכסף במסגרת הפנייה מיועד לחיזוק יכולות התכנון של הרשויות המקומיות לקראת יישום חוק תכנון ובנייה.

סתיו שפיר: ניסן, היה או לא היה סיכום?

סתיו שפיר: למה אתה לא יכול פשוט לענות על השאלה הזאת?

<דור בלוך: הרפורמה אושרה במושב הכנסת הנוכחי ותצא לדרך ב-1 באוגוסט.

סתיו שפיר: אם אתה לא עונה על השאלה אני מסיקה מזה שכן היה.

<טמיר כהן: אנחנו בעמ' 41.

<דור בלוך: הכסף במסגרת הפנייה מיועד לחיזוק יכולות התכנון של הרשויות המקומיות במסגרת הרפורמה.

סתיו שפיר: איפה היועצים המשפטיים של הוועדה?

סתיו שפיר: למה היועצים המשפטיים - - -

<דור בלוך: התקנים במסגרת הפנייה מיועדים ליישום הסכם כתף אל כתף וכן תוספת עבור מינהל התכנון ליישום הרפורמה האמורה.

<דור בלוך: זה הכל.

סתיו שפיר: הם לא צריכים לשבת פה?

ניסן סלומינסקי: אני לא מצליח לשמוע.

ניסן סלומינסקי: אפשר בבקשה לבקש שקט?

ניסן סלומינסקי: בבקשה תסביר שוב.

<דור בלוך: התקציב במסגרת הפנייה מיועד למימון חיזוק יכולת התכנון של הרשויות המקומיות לקראת יישום הרפורמה בתכנון ובנייה.

<דור בלוך: הרפורמה אושרה במושב הנוכחי של הכנסת ותצא לדרכה ב-1 לאוגוסט 2014.

<דור בלוך: החלק השני של הפנייה מיועד לתוספת של 42 תקנים בגין יישום הסכם כתף אל כתף וכן תוספת של 11 תקנים עבור מנהל התכנון ליישום הרפורמה האמורה.

ניסן סלומינסקי: תסביר מה זה כתף אל כתף?

ניסן סלומינסקי: על מה מדובר?

<דור בלוך: אני אתן לעידן הרשקוביץ ממשרד הפנים להסביר.

<עידן הרשקוביץ: אחד מהתפקידים במערכת התכנון הוא בודק תכניות.

<עידן הרשקוביץ: עד היום היה מצב שבו חלק מבודקי התכניות היו עובדי מדינה וחלקם היו עובדים שמועסקים באמצעות חברה.

<עידן הרשקוביץ: כחלק מהסכם כתף אל כתף אנחנו פותרים את העניין הזה וקולטים כעובדי מדינה את בודקי התכניות שלנו.

יעקב ליצמן: זה בהסכם עם ההסתדרות?

<עידן הרשקוביץ: כן.

<עידן הרשקוביץ: זאת תוצאה של הסכם עם ההסתדרות.

ניסן סלומינסקי: אוקיי.

ניסן סלומינסקי: מי בעד העברה של פניות מס' 165-163?

ניסן סלומינסקי: בעד אישור פניות מס' 165-163– 9

ניסן סלומינסקי: נמנעים – אין

ניסן סלומינסקי: ההעברה אושרה.

ניסן סלומינסקי: פנייה מס' 166 – רשויות מקומיות.

<יוסי עדס: הפנייה נועדה להעברת סך של 25 מיליון שקלים עבור סיוע לרשויות בעקבות אירועי מזג האוויר שהיו בדצמבר 2013, אירועי השלג שהיו.

<יוסי עדס: זאת פעימה שלישית בהמשך לשתי פעימות שכבר הועברו לרשויות.

<יוסי עדס: בנוסף, יש פה 4 מיליון שקלים לרשויות באזורי הגולן, הבקעה ומעלה אפרים.

ניסן סלומינסקי: זה בנושא של נזקי הסופה.

<יוסי עדס: ובנוסף, 6 מיליון שקלים זה עבור כוח אדם מוניציפלי במסגרת הקמת - - - חצי מיליון שקלים זה ממשרד הביטחון עבור טיפול בחללים בהתאם להחלטת הממשלה.

ניסן סלומינסקי: רבותי, אם אין שאלות, מי בעד פנייה מס' 166?

ניסן סלומינסקי: בעד אישור פנייה מס' 166 – 8

ניסן סלומינסקי: נמנעים – אין

ניסן סלומינסקי: הפנייה אושרה.

ניסן סלומינסקי: פנייה מס' 167 – תמיכות שונות, מנהלת תנופה, משרד החקלאות.

ניסן סלומינסקי: מי מסביר את זה?

<ישראל מלאכי: הפנייה נועדה להעביר 5 מיליון שקל ממרכז ההשקעות של משרד החקלאות לטובת השקעות בעסק ממשיך של מפוני גוש-קטיף, שחזרו לעבודתם החקלאית ולשקם את העסק מחדש.

ניסן סלומינסקי: תודה.

ניסן סלומינסקי: אם אין שאלות - -

אלעזר שטרן: אחת ההעברות היותר מוצדקות שיש כאן.

ניסן סלומינסקי: מי בעד לאשר את פנייה מס' 167?

ניסן סלומינסקי: בעד אישור פנייה מס' 167 – פה אחד

ניסן סלומינסקי: נמנעים – אין

ניסן סלומינסקי: ההעברה אושרה.

ניסן סלומינסקי: פנייה מס' 168 – משרד השיכון.

<יובל טלר: הפנייה נועדה לתקצוב הרשאה להתחייב בסך כ-903 מיליון שקלים עבור משרד הבינוי והשיכון למטרות הבאות:

<יובל טלר: תקצוב הרשאה בסך 400 מיליון שקל לצורך ביצוע עבודות פיתוח, תקצוב הרשאה להתחייב בסך 200 מיליון שקל לצורך עבודות פיתוח באזורי עדיפות לאומית, תקצוב הרשאה להתחייב בסך 51 מיליון שקל לצורך ביצוע עבודות פיתוח במגזרי מיעוטים, תקצוב הרשאה להתחייב בסך כ-128 מיליון שקל לצורך ביצוע עבודות תכלול על-ידי המשרד.

סתיו שפיר: מה זה?

<יובל טלר: יש פה הרשאה להתחייב בסך כ-33 מיליון שקל לצורך ביצוע עבודות תכנון באמצעות חברות מתכננות ותקצוב הרשאה בסך 5 מיליון שקל לצורך פריצת כביש באלעד.

<יובל טלר: כל הכספים האלה ממומנים מהכנסות משיווקים.

<יובל טלר: בנוסף לזה תקצוב הרשאה להתחייב בסך כ-30 מיליון שקל לטובת ביצוע פעולות תומכות בבנייה חדשה לטובת קידום השיווקים בפריפריה.

<יובל טלר: תקצוב הרשאה להתחייב בסך 50 מיליון שקל לטובת ביצוע פעולות פיתוח במרקם הוותיק במגזרי המיעוטים.

יצחק כהן: אתה מוכן לפרט על אזורי הפיתוח?

יצחק כהן: מה זה?

יצחק כהן: איפה זה?

יצחק כהן: איזה אזורים?

<יובל טלר: רק שנייה, אני אסיים.

<יובל טלר: על-פי החלטת ממשלה 2681, 3211 ו-3708 ותקצוב הרשאה להתחייב בסך כ-11 מיליון שקל לטובת פיתוח תשתיות ביישובי ההתנתקות בהתאם להסכמי ההעתקה.

סתיו שפיר: תענה בבקשה על השאלה ששאלתי קודם והתעלמת.

סתיו שפיר: מה זה תכנון של המשרד?

<יובל טלר: למשרד יש תכנית עבודה שנתית.

סתיו שפיר: למה זה לא תוקצב בבסיס?

<אריאל לוין: שאלה חברת הכנסת למה זה לא מופיע בבסיס ורק מביאים את זה עכשיו.

יצחק כהן: ושאל חבר הכנסת מה הם אזורי העדיפות.

<אריאל לוין: בסדר.

<אריאל לוין: אחד אחד.

אלעזר שטרן: ולי יש אחרי זה עוד שאלה.

<אריאל לוין: בסדר, אני פה.

<אריאל לוין: ראשית, היה ויכוח גדול כשהכינו את התקציב והתקציב הוכן לפני שנה וחצי.

<אריאל לוין: היה תקציב דו-שנתי.

<אריאל לוין: תקציב דו-שנתי, כאשר עוסקים בענף הבנייה – בתשתיות, בפיתוח, בתכניות - - -

סתיו שפיר: תקציב לשנה וחצי, לא ממש דו-שנתי.

<אריאל לוין: כן, לשנה וחצי.

<אריאל לוין: הוויכוחים היו מאד גדולים בינינו ובין אגף תקציבים.

<אריאל לוין: אגף תקציבים התעקש לתקצב סכומים חלקיים בהרבה סעיפים של תשתיות, תכנון, פיקוח על עבודות וכל הדברים האלה.

<אריאל לוין: היה ויכוח גדול, הוא תקצב חלק והתוצאה היא שלאחר שעוברות חצי שנה ושנה, אנחנו יושבים עם אגף תקציבים, עוברים אתם כמעט על כל הדברים ובודקים את השיווקים, את ההוצאות, את ההכנסות ומעדכנים את התקצוב.

סתיו שפיר: בהתאם למה הוא החליט מה לתקצב ומה לא לתקצב?

סתיו שפיר: אני רוצה לשמוע את המשרד.

סתיו שפיר: תודה.

<אריאל לוין: בכל סעיפי התכנון והפיתוח והתשתיות לבנייה היה תקצוב חלקי, סדר גודל של 30%.

<אריאל לוין: גם התכניות לא היו בשלות אז וגם אגף תקציבים לא הסכים לתקצב בבסיס התקציב כמו שצריך לתקצב את משרד השיכון בסכומים הריאליים.

<אריאל לוין: עכשיו אנחנו לקראת דיונים לשנה הבאה ויש הסכמה כמעט מושלמת בינינו לבין אגף תקציבים לתקצב את התקציבים של התשתיות, התכנון וכל מה שקשור לשיווקים של מכרזי קרקע לבנייה בסכומים ריאליים.

סתיו שפיר: זאת אומרת שמשהו כבר השתנה.

<אריאל לוין: כן, כן.

<יובל טלר: כן אני רוצה להוסיף שמשרד השיכון הרחיב את פעילות התכנון שלו במהלך השנים האחרונות בהתאם למצב שוק הנדל"ן בישראל.

<יובל טלר: הפעילות היא מבורכת, אבל עם זאת היה קשה לצפות מראש באיזה אופן תגדל התכנית.

<יובל טלר: כמובן שמדובר עכשיו בתכנית העבודה של שנת 2014, שלא היתה ידועה לנו באמצע שנת 2013, איך היא תיראה, בגלל שהיה מדובר בתקציב דו-שנתי.

<יובל טלר: לכן מדובר בתוספת משמעותית.

סתיו שפיר: אתה מבין מה קורה – אומר לך נציג משרד השיכון שהם רצו תקציב X.

סתיו שפיר: משרד האוצר בא ואמר להם: תסלחו לי, אנחנו לא הולכים לתקצב אתכם.

סתיו שפיר: אתם תצטרכו במהלך השנה לבוא לוועדת הכספים ולהתחנן לכסף הזה פעם אחר פעם.

סתיו שפיר: זה תוקע את עבודתו של משרד השיכון.

סתיו שפיר: אני אגיד פה עוד דבר, לי מאד קשה להצביע בעד משום שאני עדיין מחכה לתשובות משר השיכון לגבי אופן התקצוב של המשרד.

סתיו שפיר: כבר שלושה חודשים שאני מחכה לתשובות שלו ועדיין לא קיבלתי אותן, כדי להבין באמת במה מושקעים תקציבי משרד השיכון.

סתיו שפיר: משום מה, המידע הזה – אני יודעת שהתשובה כבר מונחת על שולחנו של השר, אבל הוא לא מוכן להעביר אותה אליי.

סתיו שפיר: המידע הזה הוא כנראה מידע סודי ולכן מאד מאד קשה לי לתמוך בהעברות תקציביות למשרד.

סתיו שפיר: כשאתם מגיעים לפה עם סכום כזה של קרוב למיליארד שקלים בבקשה להרשאות להתחייב או להעברות תקציביות אתם צריכים להסביר לחברי הכנסת מה היא התכנית התקציבית של המשרד שלכם ובמה מושקעים כל הסכומים האלה.

סתיו שפיר: אזרחי ישראל עדיין מחכים לפתרונות דיור ולא מקבלים אותם.

סתיו שפיר: במה מושקע כל הכסף הזה?

ניסן סלומינסקי: לגבי התכנית הכוללת של המשרד, אמרנו שבהחלט יבוא לכאן שר השיכון וישאלו אותו את השאלות.

ניסן סלומינסקי: הוא שמח לבוא לפה.

סתיו שפיר: צריך לעשות את זה לפני ההעברה התקציבית ולא אחרי שמעבירים מיליארד שקל.

ניסן סלומינסקי: לא.

ניסן סלומינסקי: צריך לעשות את זה לפני דיוני התקציב.

ניסן סלומינסקי: היו דיוני תקציב, הוא הופיע פה בתקציב הקודם והסביר.

ניסן סלומינסקי: לקראת התקציב הבא הוא יופיע שוב ויסביר ואז ישאלו אותו את השאלות.

סתיו שפיר: נראה לך הגיוני שהשר לא יענה על שאלה שהופנתה אליו לפני שלושה חודשים על-ידי חברת כנסת?

ניסן סלומינסקי: אני לא יודע להגיד לך.

ניסן סלומינסקי: עוד אין לי ייפוי כוח.

אלעזר שטרן: ברור, ברור.

אלעזר שטרן: עוד לא התחלף שר השיכון.

ניסן סלומינסקי: סליחה, רב יצחק שאל שאלה.

ניסן סלומינסקי: בבקשה.

ניסן סלומינסקי: הוא שאל מה הם אזורי העדיפות.

יצחק כהן: הוא אמר שזה הולך לאזורי עדיפות.

<אריאל לוין: בכל יישובי הפריפריה.

<אריאל לוין: זה מתחיל מקריית שמונה, מעלות, שלומי, ירוחם, דימונה.

מיכל בירן: כולל אשקלון?

<אריאל לוין: לא.

<אריאל לוין: אשקלון לא באזורי עדיפות לאומית.

אלעזר שטרן: יש לי שאלה.

אלעזר שטרן: אני יודע שאתם עושים עבודה טובה, אבל בפעם הקודמת אני אמרתי ששר החינוך שקרן ואף אחד לא הכחיש את זה.

ניסן סלומינסקי: שר החינוך?

אלעזר שטרן: סליחה, שר השיכון.

אלעזר שטרן: צודק.

אלעזר שטרן: שר השיכון.

אלעזר שטרן: שר החינוך הוא אדם אחלה.

אלעזר שטרן: אמרנו פה בדיון ששר השיכון הוא שקרן ויש תעודות מוועדת האתיקה ואף אחד לא הכחיש את זה.

אורית סטרוק: מר שטרן, בחייך.

אלעזר שטרן: רגע, אני לא מדבר אתך עכשיו.

אלעזר שטרן: את לא היית פה.

אלעזר שטרן: את בכלל לא נמצאת פה.

אורית סטרוק: אתה השקרן בסיפור הזה של ועדת האתיקה.

אלעזר שטרן: את צלמת בכלל.

אלעזר שטרן: את צלמת.

אורית סטרוק: אני צלמת ואתה השקרן.

אורית סטרוק: אני הצלמת ואתה השקרן בסיפור הזה.

אלעזר שטרן: את צלמת במליאה.

אלעזר שטרן: את מקליטה במליאה, אחר כך מצלמת.

ניסן סלומינסקי: רבותי, די, רבותי.

ניסן סלומינסקי: די, די.

אורית סטרוק: שלא יגיד פה ששר החינוך הוא שקרן ואני אשתוק.

אורית סטרוק: מה זה?

יצחק כהן: אז אל תשתקי.

אורית סטרוק: אני לא שותקת.

יצחק כהן: תדברי.

אורית סטרוק: אמרתי שמי ששקרן זה אלעזר שטרן.

אלעזר שטרן: אמרתי פה בפעם הקודמת שעל התקציבים של משרד השיכון קשה לי להצביע בעד בגלל שוועדת האתיקה של הכנסת קבעה ששר השיכון הוא שקרן.

אלעזר שטרן: אף אחד לא הכחיש את זה פה, אף אחד לא התנגד לזה, אז איך אנחנו מעבירים לו תקציבים?

יצחק כהן: ניסן, אתה לא יכול להוציא אותה?

ניסן סלומינסקי: לא, לא, עזוב.

יצחק כהן: היא לא מפסיקה להפריע לי.

ניסן סלומינסקי: רב יצחק, קיבלת תשובה.

יצחק כהן: לא, לא קיבלתי.

יצחק כהן: הוא זרק לי – דימונה, קריית שמונה.

יצחק כהן: אפשר לקבל רשימה מסודרת?

ניסן סלומינסקי: תקבל אותה.

ניסן סלומינסקי: מה זה אזורי עדיפות לא קשור רק לזה ותקבל את זה.

יצחק כהן: אני רוצה לראות את כל האישורים.

אלעזר שטרן: ניסן, אני יכול לקבל תשובה?

אלעזר שטרן: באמת.

אלעזר שטרן: אם ועדת האתיקה - - -

איילת שקד: די, אלעזר, תפסיק לבלבל את המוח כבר.

אלעזר שטרן: איילת, את לא בוועדה הזאת.

אלעזר שטרן: את אורחת פה.

איילת שקד: מה אכפת לי?

איילת שקד: תפסיק לבלבל את המוח כבר.

אלעזר שטרן: תגידי, מה קרה לך?

אלעזר שטרן: שלחת פה עוזר - - -

איילת שקד: אתה מבלבל את המוח.

ניסן סלומינסקי: אלעזר, אלעזר, די.

אלעזר שטרן: מה, היא שומרת עליך?

אורית סטרוק: כמו ילד בן חמש.

ניסן סלומינסקי: אלעזר, בבקשה.

איילת שקד: אלעזר, בבקשה, אתה מוריד את הרמה של הוועדה הזאת באמת - - -

אלעזר שטרן: את לא בוועדה הזאת.

ניסן סלומינסקי: מי בעד לאשר את פנייה מס' 168?

סתיו שפיר: ניסן, לא, יש לי עוד שאלות.

סתיו שפיר: סליחה.

סתיו שפיר: חיכיתי לשאלתו של אלעזר.

ניסן סלומינסקי: תשאלי את השאלות.

סתיו שפיר: תקצוב הרשאה להתחייב של 11 מיליון שקל לפיתוח תשתיות ביישובי ההתנתקות.

סתיו שפיר: בשבוע שעבר היה פה דיון על ההתנתקות ושוב, גם פה יש שותפות מלאה מסביב לשולחן בזה שצריך לדאוג למפונים ולתת להם כל מה שהובטח להם.

סתיו שפיר: הבנו מאנשים שישבו פה וסיפרו שיש עדיין משפחות רבות ללא קורת גג.

סתיו שפיר: הסכומים שהועברו עד כה, כולל בתקציב על שינוייו לטובת מפוני ההתנתקות, מגיעים כבר קרוב ל-12 מיליארד שקלים.

סתיו שפיר: עכשיו אתם מבקשים עוד סכום.

סתיו שפיר: לא קיבלתי בשבוע שעבר תשובות לאן עברו כל הכספים האלה ואיך יכול להיות שעם כל הכסף הזה עדיין יש מפונים שאין להם גג מעל הראש.

סתיו שפיר: ומדוע, אם עבר כל הכסף הזה, אתם צריכים עכשיו עוד כסף?

סתיו שפיר: לאן זה הולך?

<יובל טלר: חשוב להפריד בין הגופים השונים שמטפלים במפוני ההתנתקות.

<יובל טלר: יש את מנהלת תנופה, שמתעסקת בפן מסוים של יישום תכנית השיקום של מפוני ההתנתקות.

סתיו שפיר: כרגע זה נראה בעיקר אי-יישום, לא יישום.

<יובל טלר: אנחנו מדברים פה על 11.5 מיליון שקל שמועברים לפיתוח תשתיות, שמשרד השיכון מבצע.

סתיו שפיר: כמה סכומים עברו עד כה ממשרד השיכון או למשרד השיכון מאז ההתנתקות לטובת ההתנתקות?

<אריאל לוין: הביצוע ביישובי ההתנתקות – לדוגמה, מזרח לכיש – הוא באופן כללי ליישובי ההתנתקות.

<אריאל לוין: זה לא בהכרח לאנשים שעברו מחבל עזה לחבל לכיש.

<אריאל לוין: אלה תשתיות לבנייה שנעשות ביישובים, כאשר חלק מהאנשים הם זכאים של מנהלת תנופה ומקבלים את כל הסיוע והמענקים, וחלק זה תשתיות כמו לכל אדם שבא, רוכש שם מגרש ומשלם את עלויות הפיתוח.

<אריאל לוין: זאת לא השקעה של משרד השיכון ולא החזר אלא פיתוח תשתיות בעיקר.

סתיו שפיר: אתה יודע שהתקציב הזה ב-2013 גדל ב-3,900%?

סתיו שפיר: זבולון, אני בצד שלך אז כדאי שתקשיב ברצינות.

סתיו שפיר: התקציב של פיתוח תשתיות יישובי ההתנתקות גדל ב-2013 מ-6 מיליון ל-248 מיליון.

סתיו שפיר: הביצוע היה בסך הכל 77 מיליון.

סתיו שפיר: מה קורה לכסף?

<אריאל לוין: אני לא יכול לתת תשובה על מספרים שאני לא מכיר.

סתיו שפיר: אלה מספרים שמופיעים בתקציב.

<אריאל לוין: בסדר.

<אריאל לוין: אני לא זוכר בעל-פה את הכל.

סתיו שפיר: אני פותחת את התקציב באינטרנט.

סתיו שפיר: ברוך השם, זה חשוף.

<ישראל מלאכי: אני אענה.

<ישראל מלאכי: בסיס התקציב שאת מדברת עליו לא רלוונטי, כי בסוף אנחנו מדברים על יישובים מתפתחים דינמיים, כאשר ההתפתחות תלויה גם בהקצאת המגרשים וגם ברכישת המגרשים על-ידי המתיישבים וגם בהשלמת תכניות.

<ישראל מלאכי: לכן זה לא נכון בכלל לתקצב את זה בבסיס כי זה דבר שאף אחד לא יודע לצפות שנה מראש מה תהיה הדינמיקה של האכלוס.

סתיו שפיר: אין לך תכנית עבודה כמה אתה הולך לרכוש בשנה?

<ישראל מלאכי: תכנית העבודה לא רלוונטית, כי אם עכשיו אנחנו לא יודעים אם יופשרו מגרשים או לא, אם ועדות התכנון יציעו אתרי בנייה אנחנו לא יודעים אם נצטרך לבנות שם תשתיות, אם נצטרך להשלים שם מבני ציבור או לא.

<ישראל מלאכי: אלה דברים דינמיים.

סתיו שפיר: אין שום בעיה.

סתיו שפיר: ב-2013 ביקשתם תוספת תקציבית.

סתיו שפיר: קיבלתם תוספת של 242 מיליון שקלים, מתוכם אני רואה שהביצוע הוא בסך הכל 77 מיליון.

<ישראל מלאכי: אני לא חושב שנתוני הביצוע הם עדכניים.

סתיו שפיר: אלה נתונים מ-2013.

<ישראל מלאכי: נתוני הביצוע לא בהכרח משקפים בגלל שמדובר בתקציבים שהרבה פעמים ניתנים בהרשאה להתחייב, תקציבי פיתוח, ולכן הם ניתנים לאורך זמן וממומשים לאורך זמן.

סתיו שפיר: אבל נשאר לך עודף מ-248 מיליון שקלים כי השתמשתם רק ב-77 מיליון שקלים.

סתיו שפיר: נשאר לכם עודף של 170 מיליון שקלים.

סתיו שפיר: ב-2014, תקציב הבסיס שלכם היה שוב רק 6 מיליון.

סתיו שפיר: איך זה עובד?

<אריאל לוין: אם באמת את חפצה לקבל אינפורמציה מלאה אז אני לא יכול לתת לך.

סתיו שפיר: אני תמיד חפצה לקבל.

<אריאל לוין: אני יודע, לכן אני מדגיש את זה.

<אריאל לוין: אני מוכן לבדוק ולתת לך הסבר מפורט מה זה התקציב שאת מדברת עליו.

<אריאל לוין: אני לא זוכר את המספר של 2013.

<אריאל לוין: יכול להיות שהסעיף לא נכון או שהתקנה לא נכונה.

סתיו שפיר: אם משרד האוצר מפרסם נתונים לא נכונים באתר שלו זאת בעיה.

סתיו שפיר: אני לא מבינה, זה בכלל לא קשור אחד לשני.

<ישראל מלאכי: התכנית של פיתוח תשתיות ביישובי ההתנתקות מחולקת לכמה וכמה הסכמים ולכמה וכמה תקנות.

<ישראל מלאכי: את מדברת בעיקר על תשתיות שבשנה שעברה הושקעו באזור יד בנימין ונחל שורק, ואנחנו מדברים על דברים אחרים שמבשילים בקצב אחר מאשר יישובים שונים.

<ישראל מלאכי: זה פשוט מאד.

סתיו שפיר: זאת לא הצדקה למה התקציב הוא בצורה כזאת.

<אריאל לוין: אני אתן לך הסבר מפורט.

סתיו שפיר: צריכים לתת הסברים לפני הדיון ולא אחרי שמעבירים.

סתיו שפיר: אם זה יגיע באותו קצב שבו מגיעים ההסברים הקודמים על אופן התקצוב במשרד, זה אומר שנקבל את זה איפשהו ב-2020 ועד אז עדיין יהיו אנשים שאין להם גג מעל הראש.

<אריאל לוין: זה יגיע בקצב כמו שאת חושבת שצריך להגיע.

ניסן סלומינסקי: רבותי, מי בעד אישור פנייה מס' 168?

ניסן סלומינסקי: בעד אישור פנייה מס' 168 – 6

ניסן סלומינסקי: נמנעים – אין

ניסן סלומינסקי: הפנייה אושרה.

<טמיר כהן: מבקשים רביזיה.

סתיו שפיר: גם אני.

עפר שלח: גם אני.

אלעזר שטרן: גם אני.

רוברט אילטוב: אתם יודעים מה?

רוברט אילטוב: גם אני.

ניסן סלומינסקי: פנייה מס' 169.

<שניר ניב: צהריים טובים, יחד אתי אילן בכר ממשרד התשתיות הלאומיות, האנרגיה והמים.

<שניר ניב: הפנייה נועדה לתקצוב כ-6 מיליון שקלים בהרשאה להתחייב ללא מזומן והקצאת 1.5 תקנים חדשים ללא מזומן בתקציב משרד התשתיות הלאומיות, האנרגיה והמים.

<שניר ניב: הפנייה ללא הוצאות עבור ארבעת הנושאים הבאים: נושא ראשון זה הקצאת 1.5 תקנים חדשים עבור הפיקוח בגפ"מ.

<שניר ניב: הנושא השני הוא מתן הרשאה להתחייב בסך 2,750 אלפי שקלים בעקבות החלטת הממשלה של המכון הגאולוגי.

<שניר ניב: הרשאה להתחייב בסך 3.4 מיליון שקלים עבור ייעוץ ומחקרים של משרד האנרגיה והעברה פנימית של תקציב על סך 6 מיליון שקלים להתייעלות אנרגטית.

<שניר ניב: כפי שאמרתי, הפנייה היא פנימית ללא מזומן חדש.

ניסן סלומינסקי: תודה.

ניסן סלומינסקי: מי בעד אישור פנייה מס' 169?

ניסן סלומינסקי: בעד אישור פנייה מס' 169 – רוב

ניסן סלומינסקי: נמנעים – אין

ניסן סלומינסקי: הפנייה נתקבלה.

ניסן סלומינסקי: אני מגיש רביזיה על זה עד שהם יואילו בטובם לתת תשובה לגבי הנושא של נכי צה"ל עם החשמל.

ניסן סלומינסקי: עד היום, למרות ההחלטה של הוועדה, מתעכבת התשובה שלכם.

ניסן סלומינסקי: זאת בושה שאין כדוגמתה.

ניסן סלומינסקי: חמש פעמים דיברתי עם השר שאמר לי: אין בעיה, זה יאושר.

ניסן סלומינסקי: דיברתי עם המנכ"לית.

<טמיר כהן: אנחנו עושים מעקב שוטף על זה.

ניסן סלומינסקי: עד היום, כשדיברנו על הנושא של המים זה נסגר מיידית.

ניסן סלומינסקי: בנושא החשמל אושר כאן פה אחד לתת לנכי צה"ל את אותה הנחה.

ניסן סלומינסקי: יש את זה ועדיין המשרד מעכב.

ניסן סלומינסקי: אם המשרד מעכב – בבקשה.

ניסן סלומינסקי: אנחנו עוברים לפניות מס' 173-170.

<נועה היימן: הפנייה נועדה להעברת הסכומים הבאים: 13.6 מיליון מהמשרד להגנת הסביבה למשרד החינוך.

<נועה היימן: התקציב מועבר מקרן הנקיון לפעילויות שמהותן הכשרות מורים בנושאי סביבה, בהתאם לתכנית שנבנתה בשיתוף בין משרד החינוך למשרד להגנת הסביבה.

<נועה היימן: 6.2 מיליון שקלים ממשרד ראש הממשלה למשרד החינוך עבור הספריה הלאומית, שילוב מורים בבתי ספר יהודיים, שיפוץ מבנים חינוכיים של קהילת בני המנשה ותגבור לימודי עברית בבתי ספר יהודיים בתפוצות.

<נועה היימן: 5.8 מיליון שקלים ממשרד התיירות למשרד החינוך לפיתוח תשתיות חינוכיות ברשת אכסניות הנוער של אנ"א ולתגבור שירותי החינוך של אוכלוסיות המיעוטים בהיקף כולל של 47.5 מיליון שקלים.

<נועה היימן: תגבור השירותים נועד לתכניות למניעת נשירה, לתגבור אבחונים, הכשרות מורים, הכנות לפסיכומטרי, שדרוג ספריות ומעבדות בבתי הספר.

ניסן סלומינסקי: את מוכנה להסביר בסעיף 5 לאיזה אכסניות נוער הכוונה?

<נועה היימן: רשת אכסניות הנוער של אנ"א.

ניסן סלומינסקי: רק אנ"א?

<נועה היימן: רק אנ"א.

ניסן סלומינסקי: יש עוד אכסניות נוער.

ניסן סלומינסקי: יש עוד מדרשות.

ניסן סלומינסקי: איפה הן בתמונה?

<נועה היימן: למדרשות יש תקציב פיתוח נפרד והסברנו את זה גם בשנה שעברה.

<נועה היימן: זה רק האכסניות של אנ"א.

זבולון כלפה: שאין בה כסף.

ניסן סלומינסקי: יש כסף בסעיף הזה?

זבולון כלפה: לא, לא.

<נועה היימן: בשנה שעברה, לאחר פנייה ישבתי עם חבר הכנסת כלפה כדי להסביר את ההבדל בין אנ"א לבין המדרשות.

זבולון כלפה: מסתבר שיש שני סוגים של דם.

<מנועה היימן: משרד התיירות, שהוא זה שמעביר את התקציב - - -

זבולון כלפה: חלק קטן.

זבולון כלפה: הרוב זה משרד החינוך.

זבולון כלפה: תדגישי.

<נועה היימן: אני מסבירה את הפנייה הזאת.

<נועה היימן: בפנייה הזאת, משרד התיירות – לא נמצאים פה נציגי משרד התיירות, אבל אני ארשה לעצמי לדבר בשמם.

<נועה היימן: משרד התיירות מעוניין לפתח תשתיות של תיירות דרך רשת אכסניות הנוער.

<נועה היימן: אלה סדרי העדיפויות שלו ולכן הוא מחליט לתמוך שם.

<נועה היימן: משרד החינוך תומך גם הוא בפיתוח של אנ"א וגם בפיתוח של אכסניות של החברה להגנת הטבע בבתי ספר שדה וגם במדרשות.

<נועה היימן: הפנייה הזאת היא ממשרד התיירות שמעוניין לפתח את רשת האכסניות של אנ"א, שפרוסה בכל הארץ.

סתיו שפיר: בחינוך לא פורמלי, איך מתחלק התקציב הזה?

סתיו שפיר: למי הוא הולך?

<נועה היימן: הוא הולך לתגבור פרויקט עתידים, שזאת תכנית מצטיינים בפריפריה בדגש על דרום הארץ, לחינוך מדעי במסגרת התגבור של המיעוטים, לקידום נוער ברשויות.

<נועה היימן: לא בכל הרשויות המקומיות אבל בחלקן יש אגפים לקידום נוער.

<נועה היימן: במסגרת חיזוק השירותים לחינוך הערבי התקציב מועבר לרשויות ערביות בדרום הארץ.

סתיו שפיר: כמה כסף?

יצחק כהן: למה אין לכם תגבור שירותי חינוך של האוכלוסיה החרדית?

יצחק כהן: למה בכל מקום הם בחוץ, כמו הקייטנות?

יצחק כהן: אגב, אף אחד בסוף לא קיבל קייטנות.

יצחק כהן: לא רציתם שהילדים של החרדים יקבלו קייטנות, אז אף אחד לא קיבל קייטנות.

יצחק כהן: למה גם פה הם נמצאים בחוץ?

יצחק כהן: ראינו את האוכלוסיה הבדואית, הדרוזית, הצ'רקסית.

יצחק כהן: אני רואה פה את כל האוכלוסיות.

יצחק כהן: למה האוכלוסיה החרדית מחוץ לתחום?

יצחק כהן: יש לך תשובה?

<נועה היימן: האוכלוסיה החרדית מתוקצבת מתקציב המדינה.

יצחק כהן: גם הם מתוקצבים מתקציבי המדינה.

יצחק כהן: כל מה שתגידי אני אגיד לך גם על הבדואים והצ'רקסים.

יצחק כהן: כדאי שתתני טיעון אינטליגנטי.

<נועה היימן: אוכלוסיית המיעוטים היא אוכלוסיה עם הישגים נמוכים.

יצחק כהן: אל תמציאי.

<נועה היימן: אני לא ממציאה.

<נועה היימן: היא במצב סוציו-אקונומי נמוך ולכן יש חשיבות בתמיכה בהם.

יצחק כהן: הכל חשיבות.

יצחק כהן: לציבור החרדי אין חשיבות?

<נועה היימן: לצורך צמצום פערים.

יצחק כהן: אני לא בא אלייך בטענות.

יצחק כהן: את מהאוצר וזאת בטח לא המדיניות שאת קובעת.

יצחק כהן: שר החינוך קובע את המדיניות.

יצחק כהן: השאלה היא למה.

יצחק כהן: לפרוטוקול, השאלה – למה?

יצחק כהן: יש פה אוכלוסיה ואוכלוסיה ואוכלוסיה, וכמו הקייטנות, שגם ילדי המצטיינים היו להם קייטנות וילדי החרדים הוצאתם אותם מחוץ לתחום.

יצחק כהן: למה פה גם כן?

<נועה היימן: תכנית החרדים, כפי שהוסבר בדיון שהתקיים בוועדה לביקורת המדינה, בתכנית הקייטנות התקבלה החלטת מדיניות על-ידי משרד החינוך שהיא מתגברת ונותנת תמיכה לחינוך הרשמי ולחינוך הרשמי בלבד.

יצחק כהן: הבדואים והצ'רקסים והערבים הם לא - - -

<נועה היימן: הם בחינוך הרשמי.

שמעון סולומון: בעתידים החרדים יכולים להיות בפנים.

יצחק כהן: אתה רוצה.

יצחק כהן: הם לא רוצים.

ניסן סלומינסקי: אלעזר, שאלה.

יצחק כהן: אני לא מקבל תשובות.

ניסן סלומינסקי: אני יודע.

ניסן סלומינסקי: אין לה תשובות לתת.

אלעזר שטרן: ניסן, תשמע את השאלה.

אלעזר שטרן: לפני שנה שאלתי אותך על השכר של מנכ"ל אנ"א.

אלעזר שטרן: את זוכרת?

<נועה היימן: כן.

אלעזר שטרן: אמרתי לי שזה נפרד.

אלעזר שטרן: זה תקציב תשתיות וזה תקציב תפעול.

אלעזר שטרן: כאילו אנחנו מפגרים.

יצחק כהן: כמו התשובה שאני מקבל על ילדי החרדים.

יצחק כהן: אותו הדבר.

אלעזר שטרן: אני אגיד לך למה את חושבת שאנחנו מפגרים.

אלעזר שטרן: בסוף זה אותו גוף והרי יש לו אינטרסים.

אלעזר שטרן: אם הוא באמת רוצה את טובת התיירות בישראל וטובת החינוך בישראל וטובת הלא-יודע-מה, לא יכול להיות שעלות מנכ"ל שם, אם אני לא טועה, קרובה למאה אלף שקל.

אלעזר שטרן: תגידו, איך אנחנו נותנים את זה?

אלעזר שטרן: אם זאת עמותה אנחנו לא מעבירים עם כזה שכר או לפחות לא רוצים להעביר.

אלעזר שטרן: הממשלה מעבירה כספים בלי שהיא בודקת את זה בגלל שאומרים לה שזה חומר למלט ולבלוקים?

אלעזר שטרן: אנחנו מכירים את הדברים האלה.

<נועה היימן: במסגרת נוהל התמיכות המעודכן, אם אני זוכרת נכון, חלק מנוהל התמיכות כולל בתוכו גם את עלות שכר המנכ"ל.

<נועה היימן: למטב הבנתי, השכר עומד בתנאים לקבלת שכר על-ידי המדינה.

אלעזר שטרן: למטב הבנתי לא.

אלעזר שטרן: שיהיה כמו שכר של מנכ"ל משרד ממשלתי.

<נועה היימן: כל גוף הנתמך על-ידי המדינה עובר ועדת בדיקות.

<נועה היימן: הוא מגיש בקשה לתמיכה ונתמך ב - - -

אלעזר שטרן: אני אגיד מה אמרתם לי בפעם הקודמת.

אלעזר שטרן: נועה, את זוכרת מה אמרתם לי?

אלעזר שטרן: אני אזכיר.

אלעזר שטרן: אמרתם לי שזה לא קשור על מה שאת אומרת לי עכשיו שזה כן קשור ועכשיו את מסייגת את זה במילים "למטב הבנתי".

אלעזר שטרן: בפעם הקודמת אמרת לי שזה הולך לתשתיות ועכשיו את נותנת לי תשובה אחרת.

אלעזר שטרן: מה התשובה הנכונה?

<נועה היימן: שתי התשובות נכונות.

<נועה היימן: יש תמיכה בגוף כגוף ויש - - - אני אסביר.

<נועה היימן: יש שתי תקנות תמיכה שתומכות את אכסניות הנוער.

<נועה היימן: יש את תקנת התפעול השוטף ויש את תקנת הפיתוח, השיפוצים.

<נועה היימן: במסגרת שתי התקנות, אחת היא לפיתוח ואחת היא תמיכה שוטפת.

<נועה היימן: במסגרת שתי התקנות, כדי לקבל את התמיכה הגוף צריך לעבור דרך ועדת התמיכות של משרד החינוך.

<נועה היימן: מי שיושב בוועדת התמיכות הם נציגים מאגף תקציבים של משרד החינוך וחשבות משרד החינוך.

<נועה היימן: הם יושבים ביחד, שוקלים בקשות על סמך נתונים ומסמכים שהגוף מגיש והם בודקים האם זה עומד בנוהל התמיכות.

<נועה היימן: למטב הבנתי, מכיוון שכל שנה זה נדון מחדש בוועדת התמיכות, אנ"א עומדים בכל תקנוני התמיכה של המדינה.

יצחק כהן: תחזיר להם, שיחזירו את זה אם הם רוצים, תגבור לאוכלוסיה החרדית.

ניסן סלומינסקי: כן, שמעון.

שמעון סולומון: לגבי עתידים אני מוצא את עצמי מסנגר על התכנית.

שמעון סולומון: התכנית הזאת היא בעיקרה מיועדת לתלמידים מהפריפריה בעלי פוטנציאל, אבל במצב סוציו-אקונומי נמוך.

שמעון סולומון: היא הצלחה אדירה ומשם פשוט הולכים לצבא, למקומות הכי טובים שאפשר.

שמעון סולומון: בלעדי התכנית הזאת אני לא בטוח שהם היו יכולים להגיע ואני חושב, איציק, שאתה גם תשמח על זה.

שמעון סולומון: תכנית מצוינת.

סתיו שפיר: נועה, ביקשתי כבר בפעם הקודמת כשהיתה העברה למשרד החינוך.

סתיו שפיר: תשלחו את הפירוט של התכניות לחינוך הלא-פורמלי, איך מתחלקים הכספים ולאן הם עוברים.

סתיו שפיר: התקנה שדיברנו עליה קודם, אני מבקשת את הפירוט המלא שלה.

<נועה היימן: איך מתחלק הכסף בין התחומים השונים?

סתיו שפיר: כן.

סתיו שפיר: מי מקבל ואיזה כסף.

סתיו שפיר: מי הגופים שמקבלים את הכסף.

סתיו שפיר: קיבלתי עכשיו את תשובתך, אבל לא קיבלתי תשובה מלאה.

סתיו שפיר: אני מבקשת לקבל אחרי הישיבה פירוט מלא.

<נועה היימן: באופן כללי על התקנה הזאת, על הבסיס או על הפנייה?

סתיו שפיר: על הבסיס, ואם יש לכם את של 2013.

ניסן סלומינסקי: רשמת את ההערות שנאמרו פה גם לגבי המגזר החרדי, גם ההערה של אלעזר לגבי שכר מנכ"ל אנ"א ואני מבקש שתעבירי אלינו את ההשוואה בין אנ"א למדרשות.

ניסן סלומינסקי: מי שמרגיש שהוא יכול להצביע, שיצביע.

ניסן סלומינסקי: מי בעד אישור פניות מס' 173-170?

ניסן סלומינסקי: בעד אישור פניות מס' 173-170 – 7

ניסן סלומינסקי: נמנעים – אין

ניסן סלומינסקי: הפניות אושרו.

זבולון כלפה: אני מבקש להגיש רביזיה.

יצחק כהן: רביזיה.

ניסן סלומינסקי: בסדר.

ניסן סלומינסקי: הרביזיות יהיו בשעה 12:30.

ניסן סלומינסקי: נדמה לי שהגענו לפנייה האחרונה.

ניסן סלומינסקי: אנחנו עוברים לפניות מס' 176-174.

<דור בלוך: הפניות מיועדות להעברת סך של 6 מיליון ו-59 אלף שקלים ממשרד החקלאות למשרד להגנת הסביבה לטובת שיקום נפתול הקישון ולטובת מימון פעילויות רשות נחל הירקון, וכוללת גם העברת סך של 621 אלפי שקלים ממשרד הפנים למשרד להגנת הסביבה לטובת פעילות רשות נחל הירקון ורשות נחל הקישון.

<דור בלוך: לבסוף כוללת הפנייה תוספת של שיא כוח אדם אחד בגין תביעת עובדי קוסט פלוס.

<דור בלוך: הוועדה הזאת כבר אישרה תוספת תקנים למשרדים אחרים באותו אופן וסביב אותו הסדר משפטי.

אראל מרגלית: אמרת מספר אחר ממה שכתוב פה.

אראל מרגלית: המספר השני הוא 652 אלפי שקלים.

<דור בלוך: מה שכתוב הוא הנכון.

<דור בלוך: כנראה התבלבלתי.

<דור בלוך: מה שמופיע בפנייה הוא הנכון.

אראל מרגלית: זה לקישון וזה לירקון.

ניסן סלומינסקי: יש לי זכרונות נעורים משם.

ניסן סלומינסקי: עוד שחיתי בירקון.

ניסן סלומינסקי: זכיתי לשחות בירקון.

סתיו שפיר: מתי אפשר יהיה לשחות בירקון לפי התכניות?

ניסן סלומינסקי: אני עוד זכיתי לשחות בירקון.

ניסן סלומינסקי: נולדתי על שפת הירקון.

סתיו שפיר: כמה כסף עוד צריך לשלם כדי שאפשר לשחות בירקון?

ניסן סלומינסקי: מי בעד לאשר את ההעברה?

ניסן סלומינסקי: בעד אישור פניות מס' 176-174– פה אחד

ניסן סלומינסקי: נמנעים – אין

ניסן סלומינסקי: הפניות אושרו.

ניסן סלומינסקי: רבותי, שתי הודעות.

ניסן סלומינסקי: ראשית, הרביזיות יהיו ב-12:30.

ניסן סלומינסקי: שנית, נעשה עכשיו הפסקה לעשר דקות עד השעה 12:00.

ניסן סלומינסקי: הישיבה נעולה.